#423 Cium Isteri Dapat Pahala

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli
Soalan
Adakah benar  kenyataan yang menyebut mencium isteri mendapat 10 pahala, dihapus 10 dosa dan diangkat darjatnya 10 tingkat ?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Firman Allah SWT:
هُنَّ لِبَاسٌ لَّكُمْ وَأَنتُمْ لِبَاسٌ لَّهُنَّ
Maksudnya :
 Isteri-isteri kamu itu adalah sebagai pakaian bagi kamu dan kamu pula sebagai pakaian bagi mereka
.
[1]
Ibn Kathir menukilkan pandangan Ibn Abbas R.Anhuma, Mujahid, Sa’id bin Jubair, al-Hasan, Qatadah, al-Suddiy dan Muqatil bin Hayyan bahawa maksud  yang dikehendaki dari ayat di atas “Mereka adalah ketenangan bagi kalian dan kalian pun adalah ketenangan bagi mereka”.
[2]
Secara asasnya, Islam amat menitikberatkan hubungan yang penuh kasih sayang antara pasangan suami isteri. Suami wajib memberikan kasih sayang terhadap isterinya selagi mampu.
Firman Allah SWT:
وَعَاشِرُوهُنَّ بِالْمَعْرُوفِ
Maksudnya:

Dan bergaullah dengan mereka (golongan wanita) dengan cara yang makruf
.
[3]
Imam al-Qurthubi menyatakan di dalam tafsirnya: (Iaitu) dengan cara yang Allah perintahkan daripada pergaulan yang baik. Dan seruan ini adalah kepada semua, kerana setiap seorang itu mempunyai pergaulan sama ada seorang suami atau seorang wali. Akan tetapi yang dimaksudkan dengan perintah ini secara kebiasaannya adalah para suami.
[4]
Dalam ayat ini, Allah SWT telah menujukan
khitab
 perintah kepada golongan lelaki agar mereka melakukan
mu’asyarah
 iaitu bergaul dan berurusan dengan orang perempuan melalui cara yang
ma’ruf
. Justeru, arahan tersebut secara asasnya membawa kepada hukum wajib berbuat
ma’ruf
 kepada orang perempuan dalam urusan kehidupan.
Daripada Abu Juhaifah RA, bahawa Nabi SAW telah bersabda:
إِنَّ لِرَبِّكَ عَلَيْكَ حَقًّا، وَلِنَفْسِكَ عَلَيْكَ حَقًّا، وَلِأَهْلِكَ عَلَيْكَ حَقًّا، فَأَعْطِ كُلَّ ذِي حَقٍّ حَقَّهُ
Maksudnya :
 “
Sesungguhnya untuk Tuhan kamu terdapatnya hak, dan untuk badan kamu terdapatnya hak, dan untuk keluarga kamu terdapatnya hak, Maka berikanlah setiap yang hak itu haknya.
[5]
Begitu juga berdasarkan sebuah riwayat daripada Ibn Abbas R.Anhuma bahawa Rasulullah SAW:
 خَيْرُكُمْ خَيْرُكُمْ لأَهْلِهِ وَأَنَا خَيْرُكُمْ لأَهْلِي
Maksudnya:

Sebaik-baik kamu adalah yang paling baik (hubungannya) dengan ahli keluarganya, dan aku adalah yang paling baik di antara kamu kepada keluargaku
.
[6]
Hadith di atas merupakan di antara bukti keagungan dan keindahan ajaran Islam yang menganjurkan orang lelaki khususnya para suami untuk berbuat baik kepada ahli keluarga yang meliputi isteri, anak-anak, kaum kerabat, dan selainnya.
Al-Mubarakfuri menyatakan di dalam syarahnya: (Iaitu berbuat baik) kepada kaum keluarganya dan juga mereka yang mempunyai hubungan silaturahim dengannya. Menurut pendapat lain: (Iaitu) kepada isterinya dan juga kaum kerabatnya.
[7]
Berdasarkan persoalan di atas,
kami tidak menemui nas atau dalil yang menyatakan bahawa
mencium isteri mendapat 10 pahala, dihapus 10 dosa dan diangkat darjatnya 10 tingkat.
Namun begitu, kami tidak menafikan dari sudut mafhum kenyataan tersebut,
 ada antaranya yang boleh diperincikan dengan hadith-hadith yang lain. Sebagai contohnya, Nabi SAW ada menyebut dalam hadith yang diriwayatkan oleh Abu DZar al-Ghifari RA:
وَبُضْعُ أَحَدِكُمْ صَدَقَةٌ، قِيلَ: فِي شَهْوَتِهِ صَدَقَةٌ؟ قَالَ: لَوْ وُضِعَ فِي الْحَرَامِ، أَلَيْسَ كَانَ عَلَيْهِ وِزْرٌ؟ ذَلِكَ إِنْ وَضَعَهَا فِي الْحَلاَلِ كَانَ لَهُ أَجْرٌ
Maksudnya:

Dan kemaluan salah seorang kamu juga ada sedekah. Ditanyakan: Pada syahwat seseorang juga terdapat sedekah ? Baginda menjawab: Kalau diletakkan syahwat pada tempat yang haram (berzina) tidakkah seseorang itu mendapat dosa ? Begitulah juga apabila syahwat diletakkan di tempat yang halal (persetubuhan suami isteri) maka dia mendapat pahala
.
[8]
Hadith ini boleh juga dikaitkan dengan makna kenyataan dalam persoalan tersebut secara umum. Sekiranya seseorang menyentuh perempuan yang bukan mahram dan tidak halal baginya, maka dia dikira berdosa. Justeru apabila dia menyentuh isteri yang halal baginya maka mudah-mudahan dia diberikan ganjaran pahala.
Manakala berkenaan mencium isteri mendapat 10 ganjaran pahala, kita boleh kaitkan ia dengan keumuman firman Allah SWT:
مَن جَاءَ بِالْحَسَنَةِ فَلَهُ عَشْرُ أَمْثَالِهَا
Maksudnya:
Sesiapa yang membawa satu kebaikan, maka dia mendapat sepuluh ganjaran pahala
.
[9]
Maka boleh dikatakan bahawa perbuatan seorang suami mencium isterinya dengan penuh perasaan
mawaddah
 dan
rahmah
 dianggap sebagai suatu kebaikan di sisi Tuhan dan setiap kebaikan itu mendapat 10 ganjaran pahala.
Berkenaan dihapuskan 10 dosa pula, yang lebih tepat adalah seperti yang dinyatakan oleh firman Allah S.W.T:
إِنَّ الْحَسَنَاتِ يُذْهِبْنَ السَّيِّئَاتِ
Maksudnya:

Sesungguhnya kebaikan-kebaikan itu menghilangkan (menghapuskan) kejahatan-kejahatan yang telah dilakukan
.
[10]
Ayat ini secara umumnya menunjukkan apabila seseorang itu melakukan amal soleh dan kebajikan, dalam masa yang sama amalan tersebut akan memadamkan dosa-dosa kecil yang telah seseorang itu lakukan. Namun tidak ditetapkan kadar bilangan dosa yang terhapus, sebaliknya ia hanya dikhabarkan dalam bentuk yang umum.
Akhir kalam, kami menyatakan bahawa memadailah untuk kita berpegang dengan nas-nas yang sahih daripada syarak yang menjelaskan tentang perintah berbuat baik dengan isteri dan keluarga. Semoga Allah SWT memberikan kefahaman yang tepat kepada kita dalam beragama. Ameen.
Wallahua`lam.
Bertarikh: 8 Februari 2022 bersamaan 6 Rejab 1443H

[1]
 Surah al-Baqarah: 187
[2]
 Lihat
Tafsir Ibn Kathir,
 1/510
[3]
 Surah al-Nisa’: 19
[4]
 Lihat
Tafsir Al-Qurthubi, 5/84
[5]
 Riwayat al-Bukhari )6139)
[6]
 Riwayat Ibn Majah (1977)
[7]
 Lihat
Tuhfah al-Ahwazi,
10/269
[8]
 Riwayat Al-Bukhari dalam Al-Adab al-Mufrad (227)
[9]
 Surah Al-An’aam: 160
[10]
 Surah Hud: 114

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#424 Mahram Perempuan Dengan Bapa Tiri

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli
Soalan
Adakah perempuan dengan bapa tirinya dikira mahram?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Mahram dari sudut istilah para fuqaha’ bermaksud: ‘’Seseorang yang diharamkan untuk kita berkahwin dengannya dan pengharamannya tersebut adalah dalam bentuk al-ta’bid (selama-lamanya) dengan sebab yang mubah bukan kerana kemuliaannya dan bukan juga kerana terdapat penghalang yang boleh hilang’’.
[1]
Penjelasan berkenaan dengan golongan yang dianggap sebagai mahram ini ada dinyatakan dalam firman Allah SWT :
حُرِّمَتْ عَلَيْكُمْ أُمَّهَاتُكُمْ وَبَنَاتُكُمْ وَأَخَوَاتُكُمْ وَعَمَّاتُكُمْ وَخَالَاتُكُمْ وَبَنَاتُ الْأَخِ وَبَنَاتُ الْأُخْتِ وَأُمَّهَاتُكُمُ اللَّاتِي أَرْضَعْنَكُمْ وَأَخَوَاتُكُم مِّنَ الرَّضَاعَةِ وَأُمَّهَاتُ نِسَائِكُمْ وَرَبَائِبُكُمُ اللَّاتِي فِي حُجُورِكُم مِّن نِّسَائِكُمُ اللَّاتِي دَخَلْتُم بِهِنَّ فَإِن لَّمْ تَكُونُوا دَخَلْتُم بِهِنَّ فَلَا جُنَاحَ عَلَيْكُمْ وَحَلَائِلُ أَبْنَائِكُمُ الَّذِينَ مِنْ أَصْلَابِكُمْ وَأَن تَجْمَعُوا بَيْنَ الْأُخْتَيْنِ إِلَّا مَا قَدْ سَلَفَ ۗ إِنَّ اللَّهَ كَانَ غَفُورًا رَّحِيمًا
Maksudnya:

Diharamkan ke atas kamu ibu-ibu kamu, anak-anak perempuan kamu, adik beradik perempuan kamu, ibu-ibu saudara kamu (dari sebelah bapa), ibu-ibu saudara kamu (dari sebelah ibu), anak-anak saudara perempuan kamu (dari sebelah adik beradik lelaki kamu), anak-anak saudara perempuan (dari sebelah adik beradik perempuan kamu), ibu-ibu susuan kamu, adik-beradik perempuan susuan kamu, ibu-ibu kepada isteri-isteri kamu, anak-anak perempuan kepada isteri kamu yang telah kamu setubuhi. Sekiranya kamu belum bersetubuh dengan mereka maka tidak ada dosa ke atas diri kamu. Dan isteri-isteri kepada anak-anak lelaki kandung kamu (menantu perempuan), dan (perbuatan) menghimpunkan antara dua adik beradik perempuan melainkan apa yang telah berlaku pada masa dahulu. Sesungguhnya Allah Maha Pengampun lagi Maha Penyayang.
[2]
Pengharaman berkahwin dengan wanita tertentu terbahagi kepada dua. Yang pertama ialah
Muabbad
 iaitu haram untuk bernikah selama-lamanya. Yang kedua ialah
tahrim muaqqat
 iaitu haram berkahwin buat sementara waktu disebabkan ada faktor-faktor yang menghalang. Jika ia tetap dilakukan maka ia tergolong di dalam akad yang batil dan tidak sah pernikahan tersebut.
Berdasarkan persoalan di atas mengenai mahram, batasan aurat dan isu khalwat,
bapa tiri adalah
mahram mu`abbad
 (selamanya) kepada anak tiri, apabila sudah berlaku persetubuhan antara bapa tiri itu dan ibu mereka selepas mereka sah berkahwin
. Ini berdalilkan firman Allah SWT:
وَرَبَائِبُكُمُ اللَّاتِي فِي حُجُورِكُمْ مِنْ نِسَائِكُمُ اللَّاتِي دَخَلْتُمْ بِهِنَّ
Maksudnya:

“Dan (juga perempuan-perempuan yang diharamkan kamu berkahwin dengan mereka ialah) anak-anak perempuan tiri kamu yang telah kami setubuhi ibu-ibu mereka.”
[3]
Justeru, aurat antara rabibah (anak perempuan tiri) dengan bapa tiri mereka adalah sama batasan auratnya antara mereka dan bapa kandung mereka iaitu antara pusat dan lutut, sekiranya tidak membawa kepada fitnah dan syahwat.  Sebahagian ulama mazhab Syafie mengehadkan pada anggota yang zahir ketika bekerja iaitu aurat mereka seluruh tubuh melainkan kepala, leher dan tengkuk, tangan sehingga pangkal lengan, dan kaki sehingga lutut. Begitu juga, tidak timbul isu khalwat jika mereka berada dalam satu rumah yang sama, seperti mahram yang lain juga.
Pengarang kitab
al-Fiqh al-Manhaji
[4]
 menyatakan: “Aurat perempuan terhadap lelaki mahramnya ialah bahagian badan di antara pusat dan lutut. Ini bererti mereka harus mendedahkan seluruh anggota badannya yang lain di hadapan mahramnya dengan syarat terhindar daripada berlaku fitnah. Jika ada kemungkinan berlaku fitnah hukumnya tetap haram. Hal ini berdasarkan firman Allah SWT:
وَلَا يُبْدِينَ زِينَتَهُنَّ إِلَّا لِبُعُولَتِهِنَّ أَوْ آبَائِهِنَّ أَوْ آبَاءِ بُعُولَتِهِنَّ أَوْ أَبْنَائِهِنَّ أَوْ أَبْنَاءِ بُعُولَتِهِنَّ أَوْ إِخْوَانِهِنَّ أَوْ بَنِي إِخْوَانِهِنَّ أَوْ بَنِي أَخَوَاتِهِنَّ أَوْ نِسَائِهِنَّ
Maksudnya
:
“Dan janganlah mereka memperlihatkan perhiasan tubuh mereka melainkan kepada suami mereka, bapa mereka, bapa mertua mereka, anak-anak mereka, anak-anak tiri mereka, saudara-saudara mereka, anak bagi saudara-saudara mereka yang lelaki, anak bagi saudara-saudara mereka yang perempuan, atau perempuan-perempuan Islam.
”
[5]
Perkataan perhiasan di dalam ayat itu bermaksud tempat perhiasan tersebut, iaitu bahagian anggota atas pusat dan bawah lutut.”
Akhir sekali, semoga Allah mempermudahkan segala urusan seharian kita dalam memahami dan mempelajari ajaran agama Islam ini. Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:

“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.
Wallahua`lam.
Bertarikh: 8 Februari 2022 bersamaan 6 Rejab 1443H

[1]
 Lihat
Kasyifah al-Saja
, hlm. 114
[2]
 Surah Al-Nisa’: 23
[3]

ibid
[4]
 Lihat
al-Fiqh al-Manhaji
, 1/125
[5]
 Surah al-Nur: 31

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#425 Aurat Bekas Mertua Dengan Bekas Menantu

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli
Soalan
Bagaimanakah hukum aurat diantara bekas ibu mertua dan bekas menantu lelakinya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Mahram dari sudut istilah para fuqaha’ bermaksud: ‘’Seseorang yang diharamkan untuk kita berkahwin dengannya dan pengharamannya tersebut adalah dalam bentuk al-ta’bid (selama-lamanya) dengan sebab yang mubah bukan kerana kemuliaannya dan bukan juga kerana terdapat penghalang yang boleh hilang’’.
[1]
Penjelasan berkenaan dengan golongan yang dianggap sebagai mahram ini ada dinyatakan dalam firman Allah SWT :
حُرِّمَتْ عَلَيْكُمْ أُمَّهَاتُكُمْ وَبَنَاتُكُمْ وَأَخَوَاتُكُمْ وَعَمَّاتُكُمْ وَخَالَاتُكُمْ وَبَنَاتُ الْأَخِ وَبَنَاتُ الْأُخْتِ وَأُمَّهَاتُكُمُ اللَّاتِي أَرْضَعْنَكُمْ وَأَخَوَاتُكُم مِّنَ الرَّضَاعَةِ وَأُمَّهَاتُ نِسَائِكُمْ وَرَبَائِبُكُمُ اللَّاتِي فِي حُجُورِكُم مِّن نِّسَائِكُمُ اللَّاتِي دَخَلْتُم بِهِنَّ فَإِن لَّمْ تَكُونُوا دَخَلْتُم بِهِنَّ فَلَا جُنَاحَ عَلَيْكُمْ وَحَلَائِلُ أَبْنَائِكُمُ الَّذِينَ مِنْ أَصْلَابِكُمْ وَأَن تَجْمَعُوا بَيْنَ الْأُخْتَيْنِ إِلَّا مَا قَدْ سَلَفَ ۗ إِنَّ اللَّهَ كَانَ غَفُورًا رَّحِيمًا
Maksudnya:

Diharamkan ke atas kamu ibu-ibu kamu, anak-anak perempuan kamu, adik beradik perempuan kamu, ibu-ibu saudara kamu (dari sebelah bapa), ibu-ibu saudara kamu (dari sebelah ibu), anak-anak saudara perempuan kamu (dari sebelah adik beradik lelaki kamu), anak-anak saudara perempuan (dari sebelah adik beradik perempuan kamu), ibu-ibu susuan kamu, adik-beradik perempuan susuan kamu, ibu-ibu kepada isteri-isteri kamu, anak-anak perempuan kepada isteri kamu yang telah kamu setubuhi. Sekiranya kamu belum bersetubuh dengan mereka maka tidak ada dosa ke atas diri kamu. Dan isteri-isteri kepada anak-anak lelaki kandung kamu (menantu perempuan), dan (perbuatan) menghimpunkan antara dua adik beradik perempuan melainkan apa yang telah berlaku pada masa dahulu. Sesungguhnya Allah Maha Pengampun lagi Maha Penyayang.
[2]
Pengharaman berkahwin dengan wanita tertentu terbahagi kepada dua. Yang pertama ialah
Muabbad
 iaitu haram untuk bernikah selama-lamanya. Yang kedua ialah
tahrim muaqqat
 iaitu haram berkahwin buat sementara waktu disebabkan ada faktor-faktor yang menghalang. Jika ia tetap dilakukan maka ia tergolong di dalam akad yang batil dan tidak sah pernikahan tersebut.
Berdasarkan persoalan di atas,
apabila seorang lelaki bercerai daripada isterinya, hubungan mahram dengan ibu mertuanya tidak hilang dan terus menjadi mahram secara mu’abbad.
 Ini berdalikan kenyataan dalam Surah al-Nisa’ ayat ke-23 bahawa wanita yang diharamkan berkahwin dengannya termasuklah:
وَأُمَّهَاتُ نِسَائِكُمْ
Maksudnya:
 “Dan ibu-ibu isteri kamu,”
Syeikh Muhammad al-Zuhaili menyatakan: Dan pengharaman ini kekal sekalipun selepas kematian atau cerai, semata-mata dengan akad, walaupun jika tidak pernah berlaku persetubuhan antara suami dan isteri, kerana ayat itu menyatakan semata-mata ibu kepada isteri tanpa mensyaratkan persetubuhan.
[3]
Justeru batas aurat antara seorang lelaki dengan bekas mertuanya ialah hukum mahram yakni antara pusat dan lutut jika aman daripada fitnah.
Semoga Allah SWT memberi kefahaman kepada kita dalam mengamalkan segala suruhan dan menjauhi segala larangan-Nya. Amin.
Wallahua`lam.
Bertarikh: 8 Februari 2022 bersamaan 6 Rejab 1443H

[1]
 Lihat
Kasyifah al-Saja
, hlm. 114
[2]
 Surah Al-Nisa’: 23
[3]
 Lihat
al-Mu’tamad fi al-Fiqh al-Syafie
, 4/31-32

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#427 Adab ‘Bersama’ Suami dan Isteri

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli
Soalan
Apakah adab berasmara antara suami dan isteri? Adakah dibolehkan oral seks antara suami dan isteri? Apakah hukum suami/isteri menjilat kemaluan pasangan? Mohon maaf atas persoalan sebegini.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Nikah menurut
Kamus Dewan Edisi Keempat
bermaksud sebuah akad (perjanjian) yang mengandungi lafaz ijab dan kabul yang menghalalkan pasangan lelaki dan perempuan untuk melakukan persetubuhan.
[1]
Lafaz nikah ada disebut di dalam firman Allah SWT:
فَانْكِحُوا مَا طَابَ لَكُمْ مِنَ النِّسَاءِ
Maksudnya:
 “…
maka berkahwinlah dengan sesiapa yang kamu berkenan dari perempuan-perempuan (lain)…”
[2]
Dalam ayat ini, Allah telah mensyariatkan keharusan pernikahan untuk seluruh umat Islam malah menggalakkannya
[3]
. Ia juga dapat dilihat pada sabda Nabi Muhammad S.A.W:
يا مَعْشَرَ الشَّبابِ، مَنِ اسْتَطاعَ مِنكُمُ الباءَةَ فَلْيَتَزَوَّجْ، فإنَّه أغَضُّ لِلْبَصَرِ وأَحْصَنُ لِلْفَرْجِ، ومَن لَمْ يَسْتَطِعْ فَعليه بالصَّوْمِ فإنَّهُ لَهُ وِجَاءٌ.
Maksudnya
: “
…Wahai para pemuda, barangsiapa diantara kalian yang mampu untuk berkeluarga, maka berkahwinlah, kerana sesungguhnya ia dapat menahan pandangan (dari melihat sesuatu yang terlarang) dan memelihara kemaluan dan barang siapa yang belum mampu, hendaklah dia berpuasa kerana puasa itu menjadi penawar baginya.
[4]
Pernikahan sememangnya dianjurkan dalam Islam dengan syarat mestilah berlandaskan kepada syariah yang telah ditetapkan. Pernikahan yang sah dan sempurna adalah pernikahan yang memenuhi rukun-rukun dan syarat-syarat yang diletakkan syara’. Terdapat juga beberapa jenis pernikahan yang dilarang dalam Islam seperti nikah mut’ah (yang diamalkan pengikut ajaran Syiah), nikah muaqqat (nikah kontrak) dan lain-lain.
[5]
Antara tujuan perkahwinan ialah menghalalkan hubungan asmara antara lelaki dan wanita. Tanpa perkahwinan, hubungan asmara antara jantina berlainan adalah diharamkan. Begitu juga hubungan seksual dengan sama jenis (liwat dan musahaqah) dan
istimna’
 (onani). Justeru, pensyariatan perkahwinan untuk menghalalkan hubungan seks adalah saranan paling penting dalam merealisasikan tujuan
hifz al-nasal wa al-nasab
(penjagaan hak keturunan dan nasab) yang dianggap salah satu daripada
dharuriyyat al-khamsah
(Lima Tujuan Terpenting Syariah).
Keharusan berasmara dengan segenap tubuh pasangan
Para ulama Syafi’iyyah menggariskan bahawa suami diharuskan untuk menikmati secara seksual setiap bahagian tubuh isterinya dengan dua pengecualian:
Imam al-Nawawi menyatakan bahawa Makruh bagi suami untuk melihat kepada faraj. Bahkan bahagian dalam farajnya adalah lebih dimakruhkan.
[6]
Hal ini berdasarkan hadith daripada Abu Hurairah RA bahawa Rasulullah SAW bersabda:
النَّظَرِ إلَى الْفَرْجِ يُورِثُ الطَّمْسُ أَيْ الْعَمَى
Maksudnya:

“Melihat kepada faraj itu mewarisi kebutaan.”
Namun begitu,  Hadith ini diriwayatkan oleh Ibn Hibban dalam
al-Dhu`afa
Beliau berkata hadith ini rekaan. Begitu juga pendapat Ibn Abi Hatim. Kata Ibn Hajar al-Asqalani dalam
al-Dirayah fi Takhrij Ahadith al-Hidayah
[7]
: dalam sanadnya terdapat perawi yang tidak diterima ucapannya. Adapun, Ibn Solah dan al-Baihaqi menerima hadith ini dengan menyatakan sanad yang jayyid (baik). Abu Bakar al-Hisni berkatan:
 “Sekiranya hadith ini sahih, maka maksudnya ialah hukum makruh.”
[8]
Begitu juga hadith daripada Aisyah R.Anha bahawa dia berkata:
مَا رَأَيْتُ فَرْجَ رَسُولِ اللهِ صَلَّى اللهُ عَلَيْهِ وَسَلَّمَ قَطُّ
Maksudnya:

“Aku tidak pernah langsung melihat alat sulit Rasulullah SAW.”
[9]
Aisyah R.Anha juga diriwayatkan berkata:
مَا رَأَيْتُ مِنْهُ وَلَا رَأَى مِنِّي: أَيْ الْفَرْجَ
Maksudnya:

“Aku tidak melihat kemaluannya dan baginda (SAW) tidak melihat kemaluanku.”
[10]
Kami sebutkan di sini kesimpulan pandangan ulama empat mazhab tentang isu ini berdasarkan kitab
al-Mausu`ah al-Fiqhiyyah al-Kuwaitiyyah
[11]
:
“Hanafiyyah, Malikiyyah, Hanabilah berpendapat bahawa dibenarkan untuk setiap pasangan melihat alat sulit pasangannya secara mutlak, berdasarkan hadith Bahz bin Hakim daripada ayahynya daripada datuknya bahawa dia berkata: Aku berkata: Wahai Rasulullah! Aurat kami, apa yang boleh kami tunjuk dan apa yang kami perlu hindari? Sabda baginda: Jagalah aurat kamu melainkan kepada pasangan kamu atau hamba yang kamu miliki [Riwayat al-Tirmidzi dengan sanad hasan]. Ini kerana faraj itu tempat berseronok secara seksual, maka diharuskan melihat kepadanya seperti badan.
Akan tetapi di sisi Hanafiyyah dan Hanabilah bahawa lebih utama secara adab untuk meninggalkan melihat kepada faraj, kerana sabda Nabi SAW: Jika salah seorang daripada kalian mendatangi isterinya hendaklah menutup badannya dan jangan bertelanjang seperti telanjangnya dua ekor keldai (Riwayat Ibn Majah dengan sanad yang daif). Dan berdasarkan hadith Aisyah RA: Aku tidak pernah langsung melihat alat sulit Rasulullah SAW. Dalam lafaz lain: Aku tidak pernah melihat alat sulit Rasulullah SAW dan baginda juga tidak pernah melihat alat sulitku.
Syafieyyah berpendapat bahawa makruh melihat kepada alat sulit pasangannya dan alat sulit sendiri tanpa hajat, berdasarkan hadith Aisyah, dan bertambah kemakruhan itu pada melihat bahagian dalam faraj. Sebahagian Syafieyyah berpendapat bahawa tidak dimakruhkan semasa jima` tetapi harus.”
Syeikh Prof. Dr Yusuf al-Qaradhawi dalam
Fatawa Mu`asarah
[12]
 berkata:
“
Tentang hadith yang digunakan oleh penulis kitab al-Hidayah sebagai hujah atas tidak dibenarkan melihat kemaluan pasangan nikah, adalah tidak kuat. Sebab, hadithnya dhaif.
 Walaupun klita menerima penilaian Imam al-Suyuti yang dikenal agak longgar, dengan darjat hasan yang diberikannya atas alasan banyak jalur periwayatannya, paling jauh larangan tersebut terhenti pada hukum makruh tanzihi. Hukum makruh tanzihi, sebagaimana difahami gugur dengan adanya
hajat yang ringan
…
Pendapat ini (keharusan melihat secara mutlak) ini dipegang erat oleh Ibn Hazm dan menolak keras pendapat yang melarangnya, kerana tiada nas sahih lagi sarih yang melarangnya, bahkan untuk menjatuhkan hukum makruh
.
[13]
Diharamkan bagi suami untuk menyetubuhi isterinya pada dubur.
[14]
 Hal ini berdalilkan hadith Khuzaimah bin Tsabit RA bahawa Rasulullah SAW:
إِنَّ اللهَ لَا يَسْتَحِيي مِنَ الْحَقِّ فَلَا تَأْتُوا النِّسَاءَ فِي أَدْبَارِهِنَّ
Maksudnya:

“Sesungguhnya Allah tidak malu daripada menyatakan kebenaran maka janganlah kalian mendatangi isteri pada dubur mereka.”
[15]
Daripada Abu Hurairah RA, bahawa Rasulullah SAW bersabda:
مَلْعُونٌ مَنْ أَتَى امْرَأَتَهُ فِي دُبُرِهَا
Maksudnya:

“Orang yang dilaknat itu adalah seorang yang mendatangi wanitanya pada duburnya.”
[16]
Sebelum memulakan aktiviti persetubuhan, disunatkan untuk bermain-main secara seksual antara suami dan isteri secara intim dan mesra, dengan syarat
selagi mana tidak membawa kepada kerosakan
. Ini berdalilkan firman Allah Taala:
نِسَاؤُكُمْ حَرْثٌ لَّكُمْ فَأْتُوا حَرْثَكُمْ أَنَّىٰ شِئْتُمْ
Maksudnya
:
“Isteri-isteri kamu adalah sebagai kebun tanaman kamu, oleh itu datangilah kebun tanaman kamu menurut cara yang kamu sukai dan sediakanlah (amal-amal yang baik) untuk diri kamu;”
[17]
Daripada Jabir bin Abdullah RA, bahawa Rasulullah SAW bersabda:
هَلَّا تَزَوَّجْتَ بِكْرًا تُلاَعِبُهَا وَتُلاَعِبُكَ
Maksudnya:

“Mengapakah engkau tidak berkahwin dengan anak dara yang engkau boleh bermain dengannya dan dia bermain dengan engkau?”
[18]
Justeru, para ulama juga menyatakan bahawa harus hukumnya bagi seorang suami untuk menyentuh dan bermain-main dengan alat sulit isterinya, secara seksual dan makruf, bukan dengan cara yang merosakkan. Perkara ini disebut oleh Syeikh Zainuddin al-Malibari, murid kepada Imam Ibn Hajar al-Haitami, dalam kitabnya
Fath al-Mu`in
[19]
:
يَجُوزُ لِلزَّوْجِ كُلُّ تُمَتَّعُ مِنْهَا بِمَا سِوَى حَلَقَةِ دُبُرِهَا وَلَوْ بِمَصِّ بَظَرِهِ
Maksudnya:
 “
Diharuskan bagi seorang suami itu menikmati secara seksual akan tubuh isterinya, selain daripada lubang dubur (liwat), sekalipun dengan menghisap biji kelentitnya.”
Berkata Syeikh al-Islam Zakariyya al-Ansari dalam
Asna’ al-Matolib
[20]
:
وَالتَّلَذُّذُ بِالدُّبُرِ بِلَا إيلَاجٍ جَائِزٌ
Maksudnya:

“Menikmati (secara seksual) pada dubur itu dibenarkan tanpa melibatkan penembusan (zakar).”
Perkara yang sama juga dinyatakan oleh para ulama daripada mazhab-mazhab lain. Kami nukilkan keterangan daripada
al-Mausu`ah al-Fiqhiyyah al-Kuwaitiyyah
[21]
:
“Para fuqaha’ bersepakat bahawa harus bagi suami untuk menyentuh faraj isterinya.”
Ibn Abidin berkata: Abu Yusuf bertanya kepada Abu Hanifah tentang lelaki yang menyentuh faraj isterinya dan isteri yang menyentuh zakar suaminya untuk merangsangnya; adakah engkau melihat ada masalah dengan perkara itu? Jawab Abu Hanifah: Tidak, dan aku mengharapkan pahala menjadi lebih besar.
Berkata al-Hattab: Telah diriwayatkan daripada Malik bahawa dia berkata: Tidak mengapa melihat kepada faraj semasa bersetubuh. Dalam riwayat lain ada tambahan: dan menjilat dengan lidahnya. Itu adalah hiperbola pada mengharuskannya sedangkan zahir bukanlah begitu.
Berkata al-Fanani daripada ulama Syafieyyah: dibenarkan bagi suami untuk menikmati tubuh isterinya selain daripada lubang dubur, sekalipun dengan menjilat biji kelentitnya.
Para ulama Hanabilah menyatakan dengan jelas bahawa harus mencium faraj isteri sebelum jimak dan makruh jika dilakukan selepas berjimak.”
Sebagai kesimpulan dan penutup,
kami katakan bahawa segala aktiviti asmara ini hendaklah dilaksanakan dengan penuh adab dan penghormatan antara satu pasangan dengan yang lain
. Keredaan dan keizinan pasangan itu penting untuk mencapai ketenteraman dan kepuasan yang diredhai Allah SWT. Oleh itu, Allah SWT berfirman:
وَعَاشِرُوهُنَّ بِالْمَعْرُوفِ
Maksudnya:

“Dan bergaulah kamu dengan mereka (isteri-isteri kamu itu) dengan cara yang baik.”
[22]
Imam al-Qurtubi menyatakan di dalam tafsirnya:
“Iaitu bergaul dengan mereka dengan baik pada apa yang diperintahkan Allah.”
[23]
Berdasarkan kenyataan ini,
kami cenderung untuk menyatakan bahawa hukum bermain-main secara seksual dengan menggunakan mulut dan lain-lain adalah diharuskan oleh syarak dengan syarat tidak membawa kepada penyakit dan masalah kesihatan, dilakukan secara konsensual atau suka-sama-suka, tidak membawa kepada kerosakan dan dilakukan dengan penuh adab
. Begitu juga bagi isteri terhadap suami.
[24]
 Apatahlagi pada zaman sekarang yang terdedah dengan pelbagai fitnah syahwat seperti penzinaan, pelacuran dan pornografi, sebarang teknik untuk menambahkan lagi kualiti hubungan seksual antara suami dan isteri amatlah wajar dilakukan, selagi mana tidak melibatkan perkara yang haram seperti liwat dan menelan najis.
Semoga Allah SWT memberikan kita kefahaman dalam memahami agama ini serta mengurniakan kepada kita keharmonian dalam rumah tangga. Ameen. Kami akhir dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:

Wahai Tuhan kami, berikanlah kepada kami isteri-isteri dan juga anak pinak yang menjadi penyejuk mata bagi kami, serta jadikanlah kami ini sebagai pemimpin bagi orang-orang yang bertakwa
.
Wallahua`lam.
Bertarikh: 8 Februari 2022 bersamaan 6 Rejab 1443H
[1]
 Lihat
https://prpm.dbp.gov.my/cari1?keyword=nikah
[2]
 Surah Al-Nisa’: 3
[3]
 . Lihat
al-Majmu’ Syarh al-Muhazzab
,
 16/125
[4]
 Riwayat al-Bukhari (5066) Muslim (1400)
[5]
 Lihat
al-Mausu’ah al-Fiqhiyyah al-Kuwaitiah
, 41/325
[6]
 Lihat
Raudhah al-Talibin
, 7/27
[7]
 Lihat
al-Dirayah fi Takhrij Ahadith al-Hidayah,
2/229
[8]
 Lihat
Asna` al-Matalib
 (3/113) dan
Kifayah al-Akhyar
, hlm.352
[9]
 Riwayat Ibn Majah (662), Ahmad dalam
Musnad
nya (25568), al-TIrmidzi dalam
Syamail
 (352), dan al-Baihaqi dalam
Sunan al-Kubra
 (13539).
[10]

Athar
 ini disebut di dalam beberapa kitab mazhab Syafie seperti
Mughni al-Muhtaj
 (4/217). Ibn Hajar al-Asqalani menyatakan hadith ini dalam
al-Kafi al-Syaf
(2/92) bahawa hadith ini dikeluarkan oleh Abu Ya`la daripada Ibn Abbas R.Anhuma bahawa Aisyah RA berkata (dengan lafaz) : “ما أتى رسول الله صلى الله عليه وسلم ولا رأه مني – نعني الفرج”dengan sanad yang
dhaif
.
[11]
 Lihat
al-Mausu`ah al-Fiqhiyyah al-Kuwaitiyyah,
32/89
[12]
 Lihat
Fatawa Mu`asarah
, 2/331
[13]
 Lihat
al-Muhalla,
9/164
[14]
 Lihat
al-Mu`tamad fi al-Fiqh al-Syafie
, 4/84.
[15]
 Riwayat al-Nasaie (8942)
[16]
 Riwayat Ahmad (9733)
[17]
 Surah al-Baqarah: 223
[18]
 Riwayat al-Bukhari (2967)
[19]
 Lihat
Fath al-Mu`in
 (hlm. 482)
[20]
 Lihat
Asna’ al-Matolib
, 3/113
[21]
 Lihat
al-Mausu`ah al-Fiqhiyyah al-Kuwaitiyyah
, 32/90-91
[22]
 Surah al-Nisa’: 19
[23]
 Lihat
Tafsir al-Qurtubi
, 5/97
[24]
 Seksyen 377A Kanun Keseksaan memperuntukkan hukuman penjara sehingga 20 tahun dan sebatan bagi kesalahan seorang lelaki yang memasukkan alat sulitnya ke mulut orang lain, sekalipun dengan isterinya.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#428 Niat Menerima Wakaf

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli
Soalan
Adakah penerima wakaf perlu berniat untuk menerima wakaf sebagaimana pemberi wakaf perlu meniatkannya? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, niat bererti mengingati tujuan sesuatu perbuatan ketika mula melakukannya. Menurut pengarang kitab
Fath al-Qarib,
niat ditakrifkan sebagai:
قَصْدُ الشَيْءِ مُقْتَرِنًا بِفِعْلِهِ ، وَمَحَلُّهَا القَلْبُ
Maksudnya
: “Memaksudkan melakukan sesuatu yang disertai dengan perbuatan. Dan tempat niat adalah di dalam hati.”
[1]
Niat merupakan syarat sahnya suatu amalan ibadah. Hal ini berdasarkan hadith daripada Umar al-Khattab RA, sabda Nabi SAW:
إِنَّمَا الأَعْمَالُ بِالنِّيَّاتِ
Maksudnya
:
“Sesungguhnya amalan itu adalah dengan niat.”
[2]
Imam al-Suyuti menyebutkan kaedah umum dalam fiqh:
الْأُمُور بِمَقَاصِدِهَا
Maksudnya:

Hukum bagi perkara-perkara bergantung kepada tujuan-tujuannya.
[3]
Dalam fiqh ibadat, fungsi berniat adalah sebagai
tamyiz
 (pembeza) antara ibadah dan adat. Contohnya berpuasa. Seseorang mungkin berpuasa kerana taat kepada perintah Allah, tetapi mungkin juga berpuasa kerana kesihatan. Begitu juga seseorang melakukan taharah dengan berwuduk dan mandi sebagai persedian untuk solat dan mengikut perintah Allah, tetapi mungkin juga melaksanakannya kerana hanya hendak menyejukkan badan dan membersihkan diri.
Mewakafkan harta adalah antara amalan yang amat dituntut di dalam Islam. Ini kerana, ganjaran pahala yang berterusan akan diperolehi bagi mereka yang melakukan amalan tersebut ikhlas kerana Allah SWT. Ini berdasarkan kepada firman Allah SWT:
لَن تَنَالُوا الْبِرَّ حَتَّىٰ تُنفِقُوا مِمَّا تُحِبُّونَ ۚ وَمَا تُنفِقُوا مِن شَيْءٍ فَإِنَّ اللَّـهَ بِهِ عَلِيمٌ
Maksudnya:

“Kamu tidak sekali-kali akan dapat mencapai (hakikat) kebajikan dan kebaktian (yang sempurna) sebelum kamu dermakan sebahagian dari apa yang kamu sayangi. Dan sesuatu apa jua yang kamu dermakan maka sesungguhnya Allah mengetahuinya.”
[4]
Terdapat satu kisah yang menarik berkaitan reaksi sahabat apabila diturunkan sahaja ayat di atas. Dalam satu hadith Anas bin Malik R.A, diceritakan bahawa Abu Talhah merupakan seorang sahabat Ansar yang memiliki kebun kurma yang paling banyak di Madinah. Antara kebun kurma yang paling disayanginya adalah yang terletak di Bairuha’. Apabila Allah SWT mewahyukan ayat tersebut, lantas Abu Talhah terus berkata kepada Rasulullah SAW:
“…Sesungguhnya antara harta-harta yang saya paling sayangi adalah kebun Bairuha’; Harta itu saya sedekahkan untuk Allah dan saya mengharap balasan kebaikan dan simpanan (pahala) di sisi Allah. Ya Rasulullah, silakan apa yang akan anda lakukan menurut petunjuk Allah kepadamu (terhadap kebun itu)…”
Lalu Rasulullah SAW bersabda:
بَخٍ، ذَلِكَ مَالٌ رَابِحٌ، ذَلِكَ مَالٌ رَابِحٌ، وَقَدْ سَمِعْتُ مَا قُلْتَ، وَإِنِّي أَرَى أَنْ تَجْعَلَهَا فِي الأَقْرَبِينَ
Maksudnya:

“Wah, itu adalah harta yang menguntungkan (mendatangkan pahala untukmu), itu adalah harta yang menguntungkan (mendatangkan pahala untukmu). Aku telah mendengar apa yang engkau katakan tentangnya, dan sesungguhnya aku berpendapat agar engkau menjadikannya (memberikannya) buat kaum kerabatmu.”
[5]
Setelah itu, Abu Talhah pun menyedekahkan harta tersebut kepada keluarganya. Kata perawi:
“Antara mereka ialah Ubay dan Hassan
.”
Demikian juga hadith yang diriwayatkan oleh Abu Hurairah RA, Nabi SAW bersabda:
 إِذَا مَاتَ الإِنْسَانُ انْقَطَعَ عَمَلُهُ إِلاَّ مِنْ ثَلاَثَةٍ مِنْ صَدَقَةٍ جَارِيَةٍ وَعِلْمٍ يُنْتَفَعُ بِهِ وَوَلَدٍ صَالِحٍ يَدْعُو لَهُ
Maksudnya:
 “Apabila matinya seorang insan, terputuslah amalnya kecuali tiga, sedekah jariah, ilmu yang bermanfaat dan anak soleh yang mendoakannya.”
[6]
Wakaf itu sendiri bermaksud menahan sesuatu harta yang tidak susut fizikalnya serta boleh digunakan dan diambil manfaat darinya dengan cara menyerahkan hak miliknya kepada seorang pengguna yang harus dan wujud.
[7]
Dalam isu wakaf, rukun-rukun terbahagi kepada empat:
Pewakaf (waqif)
Harta (mauquf)
Penerima wakaf (mauquf ‘alaih)
Lafaz Sighah (Ijab wa al-Qabul)
Syeikh Muhammad al-Zuhaili  menyatakan bahawa Hak mentadbir harta wakaf asalnya ialah di bawah pewakaf itu sendiri. Namun, dibenarkan dalam Syarak melantik Nazir, untuk mentadbir bagi pihak pewakaf. Bagi wakaf khairi (kebajikan am) selain wakaf khas, tidak disyarat qabul (lafaz penerimaan) dari nazir masjid kerana akan menyusahkan.
[8]
Justeru, berdasarkan persoalan di atas,
penerima atau yang menguruskan wakaf tidak perlu untuk meniatkan bahawa dia menerima wakaf. Bahkan wakaf yang diberikan oleh pewakaf adalah sah.
 Semoga Allah menerimanya sebagai sedekah jariah yang berkekalan pahalanya hingga Kiamat.
Wallahua`lam.
Bertarikh: 8 Februari 2022 bersamaan 6 Rejab 1443H

[1]
 Lihat
Fath al-Qarib,
hlm. 75
[2]
 Riwayat al-Bukhari (1) dan Muslim (1907)
[3]
 Lihat
al-Asybah wa al-Naza’ir
, 1/8
[4]
 Surah Ali-Imran : 92
[5]
 Riwayat al-Bukhari (2769)
[6]
 Riwayat Muslim (1631) dan al-Nasai’e (3651)
[7]
 Lihat
Mughni al-Muhtaj
, 2/376
[8]
 Lihat
al-Mu’tamad fi al-Fiqh al-Syafie
, 3/614

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#429 Pusaka Hibah Takaful

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli
Soalan
Adakah pampasan hibah takaful perlu difaraidkan atau dipusakakan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Harta pusaka menurut
Kamus Dewan Edisi Keempat
 bermaksud harta warisan (harta peninggalan si mati)
[1]
Hukum pusaka ini telah disyariatkan dalam Islam dan telah dinaskan oleh al-Quran, al-Sunnah serta ijma’ ulama’. Orang-orang yang mengingkari pensyariatan hukum pusaka adalah kafir dan keluar daripada Islam. Hal ini berdasarkan firman Allah SWT:
لِّلرِّجَالِ نَصِيبٌ مِّمَّا تَرَكَ الْوَالِدَانِ وَالْأَقْرَبُونَ وَلِلنِّسَاءِ نَصِيبٌ مِّمَّا تَرَكَ الْوَالِدَانِ وَالْأَقْرَبُونَ مِمَّا قَلَّ مِنْهُ أَوْ كَثُرَ ۚ نَصِيبًا مَّفْرُوضًا
Maksudnya:

Orang-orang lelaki ada bahagian pusaka dari peninggalan ibu bapa dan kerabat, dan orang-orang perempuan pula ada bahagian pusaka dari peninggalan ibu bapa dan kerabat, sama ada sedikit atau banyak dari harta yang ditinggalkan itu iaitu bahagian yang telah diwajibkan (dan ditentukan oleh Allah).
[2]
Melalui ayat ini, Allah SWT jelas menyatakan bahawa setiap waris mempunyai hak ke atas harta peninggalan ibu bapa dan kaum kerabat mereka.
Imam al-Tabari menukilkan bahawa Abu Ja’far berkata yang dimaksudkan dengan ayat ini adalah bagi anak-anak lelaki ada bahagian mereka dari harta warisan tersebut, dan bagi anak-anak perempuan ada bahagian juga dari sumber yang sama, sama ada sedikit atau banyak, bahagian yang difardhukan, wajib, sedia maklum dan juga tertentu ke atas mereka (berdasarkan al-Quran dan al-Sunnah).
[3]
Ayat-ayat berkenaan pusaka di dalam al-Quran jelas mengesahkan bahawa pusaka adalah disyariatkan. Begitu juga hadith-hadith Nabi SAW berkenaan isu ini. Antaranya ialah, Rasulullah SAW bersabda:
أَلْحِقُوا الْفَرَائِضَ بِأَهْلِهَا، فَمَا بَقِىَ فَهْوَ لأَوْلَى رَجُلٍ ذَكَرٍ
Maksudnya
:
 “Serahkanlah harta-harta pusaka kepada pemiliknya. Sekiranya ada baki, serahkanlah kepada kaum keluarga lelaki yang terdekat.”
[4]
Pengarang kitab
 al-Fiqh al-Manhaji
[5]
 menyebut: “Pelaksanaan hukum pusaka adalah wajib. Sistem pusaka adalah suatu sistem yang sah berdasarkan kepada nas-nas al-Quran, al-Sunnah dan ijma’ ulama’. Ia sama seperti hukum berkenaan sembahyang, zakat, muamalat dan hudud. Ia wajib dilaksana dan diamalkan. Tidak harus diubah atau diabaikan sekalipun ia telah lama disyariatkan.
Ia merupakan syariat Allah yang Maha Bijaksana dan Terpuji. Ia memelihara kepentingan semua orang. Walaubagaimana sekalipun manusia merasakan pandangan mereka lebih baik, namun undang-undang Allah SWT tetap merupakan undang-undang yang terbaik.
Allah SWT berfirman:
تِلْكَ حُدُودُ اللَّـهِ ۚ وَمَن يُطِعِ اللَّـهَ وَرَسُولَهُ يُدْخِلْهُ جَنَّاتٍ تَجْرِي مِن تَحْتِهَا الْأَنْهَارُ خَالِدِينَ فِيهَا ۚ وَذَٰلِكَ الْفَوْزُ الْعَظِيمُ ﴿١٣﴾ وَمَن يَعْصِ اللَّـهَ وَرَسُولَهُ وَيَتَعَدَّ حُدُودَهُ يُدْخِلْهُ نَارًا خَالِدًا فِيهَا وَلَهُ عَذَابٌ مُّهِينٌ
Maksudnya:

Segala hukum yang tersebut adalah batas-batas (syariat) Allah. Dan sesiapa yang taat kepada Allah dan Rasul-Nya, akan dimasukkan oleh Allah ke dalam syurga yang mengalir dari bawahnya beberapa sungai, mereka kekal di dalamnya, dan itulah kejayaan yang amat besar. Dan sesiapa yang derhaka kepada Allah dan Rasul-Nya, dan melampaui batas-batas syariat-Nya, akan dimasukkan oleh Allah ke dalam api neraka, kekallah dia di dalamnya, dan baginya azab seksa yang amat menghina.
[6]
Berdasarkan persoalan di atas,
pampasan hibah atau manfaat takaful tidak termasuk di dalam kategori harta pusaka
. Majlis Penasihat Syariah, Bank Negara Malaysia, pada mesyuarat ke-52 bertarikh 2 Ogos 2005 telah memutuskan bahawa konsep perlindungan berkanun seperti yang diamalkan oleh insurans konvensional boleh diterima pakai dalam industri takaful seperti yang berikut:
“Pembayaran manfaat takaful tidak akan menjadi sebahagian daripada harta pusaka dan tidak tertakluk kepada hutang peserta takaful yang meninggal dunia.”
Asas pertimbangannya ialah:
“Memandangkan status manfaat takaful yang dihibah tidak akan bertukar menjadi wasiat, harta pusaka dan sebagainya bagi memenuhi matlamat skim takaful iaitu memberikan perlindungan kepada peserta atau penama (penerima hibah), manfaat takaful yang dihibah dilihat mempunyai persamaan dengan perlindungan berkanun yang diterima pakai dalam insurans konvensional. Ini bermakna, sebarang manfaat takaful yang dinamakan kepada suami/isteri, anak atau ibu bapa (sekiranya tiada suami/isteri atau anak yang hidup semasa penamaan dibuat) tidak boleh dibatalkan, diubah, diserah (surrender) dan dicagarkan tanpa mendapat keizinan penama tersebut. Di samping itu, konsep perlindungan berkanun juga boleh digunakan dalam industri takaful kerana ia memelihara kepentingan penama dalam takaful di samping tidak bercanggah dengan konsep hibah ruqba.”
[7]
Semoga Allah SWT memberikan kita kefahaman dalam memahami agama ini. Amin.
Wallahua`lam.
Bertarikh: 8 Februari 2022 bersamaan 6 Rejab 1443H

[1]
 Lihat:
https://prpm.dbp.gov.my/cari1?keyword=harta+pusaka
[2]
 Surah al-Nisa’: 7
[3]
 Lihat
Tafsir al-Tabari
, 7/597
[4]
 Riwayat al-Bukhari (6351)
[5]
 Lihat
al-Fiqh al-Manhaji,
3/284-286
[6]
 Surah al-Nisa’: 13-14
[7]
 Lihat
Resolusi Syariah dalam Kewangan Islam,
 hlm. 88

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#430 Faraid Untuk Tanah Yang Dicagar

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli
Soalan
Abang saya pernah mencagarkan tanahnya,  kemudian keluarga saya cuba bantu untuk tebus semula tanah itu. Tak lama kemudian abang saya meninggal dunia. Adakah tanah itu itu juga perlu difaraidkan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Harta pusaka menurut
Kamus Dewan Edisi Keempat
 bermaksud harta warisan (harta peninggalan si mati)
[1]
Hukum pusaka ini telah disyariatkan dalam Islam dan telah dinaskan oleh al-Quran, al-Sunnah serta ijma’ ulama’. Orang-orang yang mengingkari pensyariatan hukum pusaka adalah kafir dan keluar daripada Islam. Hal ini berdasarkan firman Allah SWT:
لِّلرِّجَالِ نَصِيبٌ مِّمَّا تَرَكَ الْوَالِدَانِ وَالْأَقْرَبُونَ وَلِلنِّسَاءِ نَصِيبٌ مِّمَّا تَرَكَ الْوَالِدَانِ وَالْأَقْرَبُونَ مِمَّا قَلَّ مِنْهُ أَوْ كَثُرَ ۚ نَصِيبًا مَّفْرُوضًا
Maksudnya:

Orang-orang lelaki ada bahagian pusaka dari peninggalan ibu bapa dan kerabat, dan orang-orang perempuan pula ada bahagian pusaka dari peninggalan ibu bapa dan kerabat, sama ada sedikit atau banyak dari harta yang ditinggalkan itu iaitu bahagian yang telah diwajibkan (dan ditentukan oleh Allah).
[2]
Melalui ayat ini, Allah S.W.T jelas menyatakan bahawa setiap waris mempunyai hak ke atas harta peninggalan ibu bapa dan kaum kerabat mereka.
Imam al-Tabari menukilkan bahawa Abu Ja’far berkata yang dimaksudkan dengan ayat ini adalah bagi anak-anak lelaki ada bahagian mereka dari harta warisan tersebut, dan bagi anak-anak perempuan ada bahagian juga dari sumber yang sama, sama ada sedikit atau banyak, bahagian yang difardhukan, wajib, sedia maklum dan juga tertentu ke atas mereka (berdasarkan al-Quran dan al-Sunnah).
[3]
Ayat-ayat berkenaan pusaka di dalam al-Quran jelas mengesahkan bahawa pusaka adalah disyariatkan. Begitu juga hadith-hadith Nabi SAW berkenaan isu ini. Antaranya ialah, Rasulullah SAW bersabda:
أَلْحِقُوا الْفَرَائِضَ بِأَهْلِهَا، فَمَا بَقِىَ فَهْوَ لأَوْلَى رَجُلٍ ذَكَرٍ
Maksudnya
:
 “Serahkanlah harta-harta pusaka kepada pemiliknya. Sekiranya ada baki, serahkanlah kepada kaum keluarga lelaki yang terdekat.”
[4]
Pengarang kitab
 al-Fiqh al-Manhaji
[5]
 menyebut: “Pelaksanaan hukum pusaka adalah wajib. Sistem pusaka adalah suatu sistem yang sah berdasarkan kepada nas-nas al-Quran, al-Sunnah dan ijma’ ulama’. Ia sama seperti hukum berkenaan sembahyang, zakat, muamalat dan hudud. Ia wajib dilaksana dan diamalkan. Tidak harus diubah atau diabaikan sekalipun ia telah lama disyariatkan.
Ia merupakan syariat Allah yang Maha Bijaksana dan Terpuji. Ia memelihara kepentingan semua orang. Walaubagaimana sekalipun manusia merasakan pandangan mereka lebih baik, namun undang-undang Allah SWT tetap merupakan undang-undang yang terbaik.
Allah SWT berfirman:
تِلْكَ حُدُودُ اللَّـهِ ۚ وَمَن يُطِعِ اللَّـهَ وَرَسُولَهُ يُدْخِلْهُ جَنَّاتٍ تَجْرِي مِن تَحْتِهَا الْأَنْهَارُ خَالِدِينَ فِيهَا ۚ وَذَٰلِكَ الْفَوْزُ الْعَظِيمُ ﴿١٣﴾ وَمَن يَعْصِ اللَّـهَ وَرَسُولَهُ وَيَتَعَدَّ حُدُودَهُ يُدْخِلْهُ نَارًا خَالِدًا فِيهَا وَلَهُ عَذَابٌ مُّهِينٌ
Maksudnya:

Segala hukum yang tersebut adalah batas-batas (syariat) Allah. Dan sesiapa yang taat kepada Allah dan Rasul-Nya, akan dimasukkan oleh Allah ke dalam syurga yang mengalir dari bawahnya beberapa sungai, mereka kekal di dalamnya, dan itulah kejayaan yang amat besar. Dan sesiapa yang derhaka kepada Allah dan Rasul-Nya, dan melampaui batas-batas syariat-Nya, akan dimasukkan oleh Allah ke dalam api neraka, kekallah dia di dalamnya, dan baginya azab seksa yang amat menghina.
[6]
Menurut
Kamus Dewan Edisi Keempat
, ‘cagar’ bermaksud: “
barang yg dijadikan sbg taruhan apabila berhutang, barang yg digadaikan, rungguh(an)…
”
[7]
Justeru, hukum cagaran atau gadaian perlu merujuk kepada hukum al-rahn. Manakala daripada perspektif syarak, pengertian
al-rahnu
 kami rujuk kepada Kitab
Fiqh al-Manhaji
:
“
Istilah gadaian yang merujuk kepada kontrak gadaian bermaksud, menjadikan sesuatu barang yang bernilai sebagai cagaran kepada hutang dan akan digunakan untuk melangsaikan hutang jika hutang tersebut tidak dapat dibayar.
Dengan ini, cagaran wujud melalui kontrak. Oleh itu, pencagar ialah penggadai, penerima cagaran pula ialah pemiutang, barang yang  dicagar ialah barang yang digadai. Barang yang digadai ini merujuk kepada semua perkara yang boleh disukat dan bernilai iaitu barang yang diiktiraf sebagai harta oleh syara’.
Tujuan gadaian adalah sebagai cagaran untuk meyakinkan pemiutang bahawa hutang yang diberikan tidak akan lupus begitu sahaja dan dia yakin akan memperolehinya semula. Oleh itu, barang tersebut dijadikan cagaran kepada hutang. Sekiranya pemiutang mendapati sukar atau mustahil untuk dia mendapatkan semula hutangnya setelah tamat tempoh yang ditetapkan, pemiutang berhak mengambil semula hutangnya melalui barang yang dicagar, iaitu dengan cara menjual dan kemudian mengambil hutangnya melalui bayaran yang diperolehi
.”
[8]
Berkenaan adakah harga gadaian setelah dilunaskan hutang, perlu difaraidkan, maka keterangan tersebut dirujuk.
“Setelah penggadai melunaskan semua hutangnya, kontrak gadaian tersebut ditamatkan. Dengan ini, penerima gadaian perlu memulangkan semula barang gadaian kepada penggadai. Ini perlu dilakukan tidak kira sama ada pembayaran dibuat sebelum atau pada tarikh pembayaran ditetapkan.
Sekiranya penerima gadaian gagal, cuai atau enggan memulangkannya tanpa sebarang sebab yang munasabah, dia perlu mengambil tanggungjawab terhadap barang tersebut. Dalam keadaan ini, apa yang dilakukannya sama seperti orang yang merampas. Ini kerana dia tidak lagi berhak menyimpan barang tersebut
.”
[9]
Justeru, Syeikh Muhammad al-Zuhaili menyatakan bahawa jika barang gadaian itu adalah milikan penghutang, maka apabila sudah dilangsai hutang, sama ada oleh penghutang sendiri atau orang lain, dan harta sudah dikembalikan, lalu orang berkenaan mati, maka harta gadaian itu perlu difaraidkan. Ini kerana harta wajib difaraidkan itu adalah “
setiap harta dan hak yang ditinggalkan oleh si mati
.”
[10]
Kesimpulannya,
harta gadaian yang telah ditebus hutangnya, meskipun oleh orang lain, perlulah dikembalikan kepada pemilik asalnya. Jika pemilik asal meninggal dunia, maka hendaklah difaraidkan
.
Semoga Allah SWT memberikan kita kefahaman yang mandalam dalam urusan agama.
Wallahua`lam.
Bertarikh: 8 Februari 2022 bersamaan 6 Rejab 1443H

[1]
 Lihat:
https://prpm.dbp.gov.my/cari1?keyword=harta+pusaka
[2]
 Surah al-Nisa’: 7
[3]
 Lihat
Tafsir al-Tabari
, 7/597
[4]
 Riwayat al-Bukhari (6351)
[5]
 Lihat
al-Fiqh al-Manhaji,
3/284-286
[6]
 Surah al-Nisa’: 13-14
[7]

https://prpm.dbp.gov.my/cari1?keyword=cagar
[8]
 Lihat
Fiqh al-Manhaji
, 4/495
[9]
 Lihat
Fiqh al-Manhaji
, 4/536
[10]
 Lihat
al-Muʿtamad fi al-Fiqh al-Syafie
, 4/349

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#431 Haji dan Umrah Melalui Virtual Reality (VR)

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Baru-baru ini kerajaan Arab Saudi melalui Pengurusan Masjid al-Haram memperkenalkan Inisiatif “Virtual Black Stone” / “الحجر الأسود الافتراضي” (Hajar al-Aswad Secara Maya) yang membolehkan Hajar al-Aswad disentuh secara maya menerusi kemudahan teknologi realiti maya (VR) sehingga ada sesetengah orang berpandangan tidak perlu lagi pergi umrah dan haji kerana Masjid al-Haram boleh dikunjungi secara maya pada bila-bila masa sahaja dan boleh terus melakukan ibadah melalui VR tersebut. Mohon pandangan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Virtual Reality
 (VR), ataupun dalam bahasa melayu Realiti maya adalah persekitaran yang dihasilkan oleh komputer. Kebanyakan persekitaran realiti maya menumpu kepada pengalaman visual, dipaparkan sama ada pada skrin komputer atau melalui paparan stereoskop khas, tetapi sebahagian simulasi memasukkan maklumat deria tambahan, seperti bunyi melalui pembesar suara atau fonkepala. Sesetengah sistem termaju dan sistem ujian memasukkan maklumat sentuh, yang dipanggil suap balas terhad.
Pengguna boleh berinteraksi dengan persekitaran VR, sama ada melalui peranti input piwaian seperti papan kekunci dan tetikus, atau melalui peranti direka khas seperti sarung tangan berwayar dan mesin jalan (treadmill) pelbagai arah. Persekitaran simulasi boleh menyerupai dunia sebenar, misalnya, simulasi untuk tujuan melatih penerbangan pesawat atau tempur, atau ia boleh berlainan sama sekali berbanding alam sebenar, sepertimana dalam permainan VR.
Amat sukar untuk menghasilkan pengalaman realiti maya yang sebenar-benarnya kerana kekangan teknikal pada kuasa pemproses, leraian gambar dihasilkan dan lebar jalur. Bagaimanapun, kekangan-kekangan ini dijangka dapat diatasi apabila teknologi membangunkan simulasi begini menjadi semakin maju dan murah.
Realiti maya pada asalnya membawa erti sistem lengkap sepenuhnya, walaupun ia kemudiannya telah digunakan bagi menggambarkan sistem tanpa sarung tangan berwayar atau sut sentuh, contohnya seperti VRML dan X3D pada World Wide Web dan kadang-kala juga bagi sistem interaksi berasaskan teks seperti MOO atau MUD. Sistem realiti maya bukan penuh menggunakan skrin komputer biasa, dan pengguna mengawal persekitaran maya menggunakan tetikus atau peranti input lain.
Istilah realiti maya (
Virtual Reality
) dicipta oleh Jaron Lanier pada tahun 1989. Lanier merupakan salah seorang peneroka dalam bidang ini, menubuhkan syarikat VPL Research (daripada “Virtual Programming Languages”) yang mencipta sebahagian sistem pertama pada tahun 1980. Istilah berkait realiti buatan telah digunakan semenjak 1970 dan alam siber semenjak tahun 1984.
Sistem hipermedia dan realiti maya pertama merupakan Aspen Movie Map, yang dihasilkan di MIT pada tahun 1977. Program tersebut merupakan simulasi maya kasar Aspen, Colorado di mana pengguna berjalan di jalan dalam tiga mod: musim panas, sejuk, dan poligon. Dua yang pertama berasaskan gambar – penyelidik telah mengambil gambar sebenar setiap pergerakan yang mungkin melalui grid jalan bandar dalam kedua musim – dan yang ketiga merupakan asas model 3-D bandar tersebut.
[1]
Arab Saudi Memperkenalkan Inisiatif Sentuh Hajar Al-Aswad Secara Maya
[2]
Saudi Press Agency
 (SPA) melalui laman rasminya melaporkan pada 13 Disember 2021 bahawa Presiden Pengurusan Masjid al-Haram dan Masjid al-Nabawi, Syeikh Dr Abdul Rahman bin Abd al-Aziz al-Sudais, dalam pejabatnya merasmikan “Virtual Black Stone” (مبادرة الحجر الأسود الافتراضي) yang dilancarkan oleh oleh Agensi Ehwal Pameran dan Muzium Arab Saudi dengan kerjasama Universiti Umm al Qura. Inisiatif ini bertujuan untuk menggunakan
Virtual Reality
 (VR) dan pengalaman digital yang mensimulasikan realiti sebenar.
Beliau menekankan kepentingan mewujudkan persekitaran simulasi maya, untuk mensimulasikan bilangan deria yang paling banyak, seperti penglihatan, pendengaran, sentuhan, malah bau, untuk menyampaikannya ke seluruh pelusuk dunia. Melalui alam maya ini, ia seakan-akan realiti, terang dan jelas. Beliau menegaskan bahawa Masjid al-Haram dan Masjid al-Nabawi memiliki tapak keagamaan dan sejarah yang hebat, yang mesti didigitalkan dan disampaikan kepada semua manusia, berdasarkan keupayaan dan sokongan daripada dermawan yang diberikan kepada pengurusan mereka.
Kerajaan Turki Mengumumkan Hukum Mengunjungi Kaabah Dalam Dunia Maya Bagi Menunaikan Haji dan umrah.
[3]
Lembaga Pengarah Ehwal Keagamaan Turki (Diyanet) mengisytiharkan bahawa menziarahi Kaabah melalui
metaverse
 (
Virtual Reality
) tidak akan dianggap sebagai menunaikan “haji yang sah”. Selepas berbincang selama sebulan, Diyanet memuktamadkan keputusan ini pada 1 Februari 2022 bahawa meskipun lawatan ke Kaabah boleh dilakukan menerusi Realiti Maya (VR), ia tidak akan dikira sebagai mengerjakan ibadah haji yang sah. Hal ini kerana ibadah haji sepatutnya dan akan dikerjakan dengan menjejakkan kaki ke tanah suci.
Haji dan Umrah Wajib Dilakukan Secara Nyata Dengan Menjejakkan Kaki di Masjid al-Haram dan Makkah
Haji dari segi bahasa ialah menuju atau mengunjungi ke sesuatu tempat. Manakala dari segi istilah bermaksud  mengunjungi Baitullah (Ka’bah) pada masa-masa tertentu (bulan haji, Zulhijah) serta melaksanakan perkara-perkara yang wajib bagi ibadah haji.
[4]
Haji merupakan salah satu dari rukun Islam dan menjadi kewajiban kepada seluruh umat Islam lelaki mahupun wanita bagi yang berkemampuan untuk melaksanakannya dan melaksanakannya dikira wajib hanya sekali seumur hidup jika dilakukan lebih dari itu maka ia dikira sunat.
Antara dalil-dalil al-Quran dan al-Sunnah tentang kewajipan mengerjakan ibadah haji adalah seperti firman Allah SWT:
وَلِلَّـهِ عَلَى النَّاسِ حِجُّ الْبَيْتِ مَنِ اسْتَطَاعَ إِلَيْهِ سَبِيلًا
Maksudnya:
“Dan Allah mewajibkan manusia mengerjakan ibadat Haji dengan mengunjungi Baitullah iaitu sesiapa yang mampu sampai kepadanya.”
[5]
Istito’ah
 (berkemampuan) yang dimaksudkan pada firman Allah SWT di atas bukanlah pada kekuatan jasmani. Ini kerana jika yang dikehendaki oleh Allah SWT dengannya ialah kekuatan jasmani, maka ianya tidak perlu disebutkan kerana telah diketahui bahawa Allah SWT tidak pernah membebankan seseorang melainkan dia mampu untuk menggalasnya.
[6]
Ibn Kathir berkata:”
istato’ah
 (kemampuan) adalah kemampuan seseorang dari sudut (dia mengerjakan haji) untuk dirinya dan orang lain”
[7]
Ayat ini jelas menunjukkan bahawa kemampuan untuk menunaikan haji ini wajib bagi mereka yang berkemampuan termasuklah kemampuan daripada sudut jasad dan badan.
Kalimah ‘عَلَى النَّاسِ’ di sini menunjukkan kewajipan dan kemestian untuk seseorang yang ingin menunaikan haji untuk berada di tempat yang ditetapkan oleh syara’, iaitu di Masjid al-Haram, Mina, Arafah dan Muzdalifah secara nyata dan hakiki.
Imam al-Nawawi di dalam kitab
al-Idhah fi Manasik al-Haj

[8]
 menyatakan bahawa berkemampuan dengan sendirinya ialah:
Mampu mengadakan bekalan dan perbelanjaan untuk diri dan saraan nafkah mereka yang di dalam tanggungan dan yang ditinggalkan.
Mampu mendapatkan kenderaan pergi dan balik.
Aman perjalanan bagi diri dan harta daripada musuh dan wabak penyakit.
Sihat tubuh badan.
Berkesempatan masa untuk mengerjakan haji dan umrah.
Allah SWT berfirman:
وَأَذِّنْ فِي النَّاسِ بِالْحَجِّ
Maksudnya:
“Dan serukanlah umat manusia untuk mengerjakan ibadat Haji”
[9]
Firman Allah SWT:
الْحَجُّ أَشْهُرٌ مَّعْلُومَاتٌ فَمَن فَرَضَ فِيهِنَّ الْحَجَّ فَلَا رَفَثَ وَلَا فُسُوقَ وَلَا جِدَالَ فِي الْحَجِّ
Maksudnya:
“(Masa untuk mengerjakan ibadat) Haji itu ialah beberapa bulan yang termaklum. Oleh yang demikian sesiapa yang telah mewajibkan dirinya (dengan niat mengerjakan) ibadat Haji itu, maka tidak boleh mencampuri isteri, dan tidak boleh membuat maksiat, dan tidak boleh bertengkar, dalam masa mengerjakan ibadat Haji.”
[10]
Umrah pada bahasa ialah ziarah, manakala dari segi istilah yang disepakati oleh kebanyakan ulama
ialah tawaf di baitullah, dan saie di antara safa dan marwah dengan ihram
.
[11]
Sebahagian ulama berpendapat bahawa hukum melaksanakan umrah adalah wajib atau fardhu bagi orang yang belum melaksanakan sedangkan dia mampu untuk melaksanakannya.
Firman Allah SWT:
وَأَتِمُّوا الْحَجَّ وَالْعُمْرَةَ لِلَّهِ
Maksudnya
: “
Dan sempurnakanlah ibadah haji dan umrah kerana Allah.”
[12]
Inilah pendapat yang  sahih dari mazhab Imam Al-Syafie, namun sebahagian ulama seperti Imam Malik dan Imam Abu Hanifah yang mengatakan bahawa ibadah umrah itu hukumnya sunat mu’akkad pada umrah yang pertama.
[13]
Dapat kami ringkaskan di sini perbezaan di antara ibadah haji dan umrah adalah seperti berikut:
Haji hanya dikerjakan pada bulan haji sahaja, iaitu bermula 1 Syawal sehingga terbit fajar 10 Zulhijjah. Manakala waktu umrah pula adalah pada bila-bila masa sepanjang tahun
Haji adalah wajib bagi setiap individu, manakala umrah pula adalah sunat dilakukan jika berkemampuan (mengikut sebahagian pendapat).
Haji memerlukan wukuf di Arafah pada hari 9 Zulhijjah, bermalam di Muzdalifah dan di Mina serta melontar jamrah manakala umrah tiada wukuf serta perkara-perkara yang disebutkan tadi.
Rukun haji ada lima iaitu ihram, wukuf di Arafah, tawaf, sa’ie dan
tahallul
, manakala umrah hanya empat iaitu ihram, tawaf, sa’i dan tahallul.
Kesimpulan
Sebagai kesimpulan,
kami menyokong penuh inisiatif yang dilakukan oleh Arab Saudi melalui pengurusan Masjid al-Haram yang memperkenalkan teknologi Realiti Maya (VR) bagi membolehkan umat Islam di seluruh dunia merasai suasana berada di hadapan Kaabah di dalam Masjid al-Haram
. Hal ini kerana tidak semua orang mampu untuk merasai suasana di hadapan secara nyata. Bahkan melalui inisiatif ini bagi tujuan pengajaran dan pembelajaran, ramai orang yang akan dapat memanfaatkan teknologi ini untuk belajar melakukan haji dan umrah secara
Virtual Reality
 (VR).
Namun begitu, tidak wajar untuk sesetengah pihak menganggap bahawa dengan adanya VR di hadapan Kaabah, sudah cukup untuk tidak mengunjungi Kaabah secara nyata dan boleh melakukan ibadah melaluinya, sedangkan hakikatnya dia berada di bilik rumahnya.
Kami tegaskan bahawa
ibadah haji dan umrah wajib dilakukan di tempat-tempat yang telah disyariatkan untuk dilakukan padanya,
 seperti di Masjid al-Haram, tempat bersa’ie, mina, Arafah, dan Muzdalifah. Sekiranya ia hanya hadir secara virtual, maka tidak sah ibadah haji dan umrahnya.
Akhirnya, semoga Allah SWT memberikan kita kefahaman dalam memahami agama ini.
Wallahua`lam.
Bertarikh: 9 Februari 2022 bersamaan 7 Rejab 1443H
[1]
 Lihat
https://ms.wikipedia.org/wiki/Realiti_maya
[2]
 Lihat
https://www.spa.gov.sa/2312371
[3]
 Lihat
https://www.trtworld.com/turkey/turkiye-visiting-kaaba-in-metaverse-is-not-real-hajj-54403
[4]
 Lihat
al-Mausu’ah al-Fiqhiyyah
, 17 / 23
[5]
  Surah Ali-Imran: 97
[6]
 Lihat
Al-Muhalla li Ibn Hazm,
7/54
 dan
Subul al-Salam li al-Son’aani,
2/180
[7]
 Lihat
Tafsir al-Quran  al-Azim,
1/364
[8]
 Lihat
al-Idhah fi Manasik al-Haj
,
1/96,
[9]
 Surah al-Hajj: 27
[10]
 Surah al-Baqarah: 197
[11]
 Lihat
Al-Mausu’ah al-Fiqhiyyah,
30/314
[12]
 Surah al-Baqarah: 196
[13]
 Lihat
al-Mausu’ah al-Fiqhiyyah,
30/ 315

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#432 Memakan Ulat dalam Buah

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli
Soalan:
Assalamualaikum w.b.t. Apakah hukum termakan ulat yang terdapat dalam buah? Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
قُل لَّا أَجِدُ فِي مَا أُوحِيَ إِلَيَّ مُحَرَّمًا عَلَىٰ طَاعِمٍ يَطْعَمُهُ إِلَّا أَن يَكُونَ مَيْتَةً أَوْ دَمًا مَّسْفُوحًا أَوْ لَحْمَ خِنزِيرٍ فَإِنَّهُ رِجْسٌ أَوْ فِسْقًا أُهِلَّ لِغَيْرِ اللَّهِ بِهِ
Maksudnya:
 “
Katakanlah (wahai Muhammad): ‘Aku tidak dapati dalam apa yang telah diwahyukan kepadaku, sesuatu yang diharamkan bagi orang yang hendak memakannya melainkan kalau benda itu bangkai, atau darah yang mengalir, atau daging babi – kerana sesungguhnya ia adalah kotor — atau sesuatu yang dilakukan secara fasik, iaitu binatang yang disembelih atas nama yang lain daripada Allah.’
”
[1]
Begitu juga firman Allah SWT:
يَسْأَلُونَكَ مَاذَا أُحِلَّ لَهُمْ ۖ قُلْ أُحِلَّ لَكُمُ الطَّيِّبَاتُ
Maksudnya:
 “
Mereka bertanya kepadamu (wahai Muhammad): ‘Apakah (makanan) yang dihalalkan bagi mereka?’ Bagi menjawabnya, katakanlah: ‘Dihalalkan bagi kamu (memakan) yang lazat-lazat serta baik.’
”
[2]
Ayat di atas menunjukkan secara umumnya Allah ‘Azza wa Jalla telah menghalalkan buat kita makanan yang baik-baik. Justeru, semua yang baik-baik itu adalah diharuskan untuk memakannya, manakala semua yang buruk dan jijik pula adalah diharamkan daripada memakannya. Penentuan sama ada makanan itu baik atau jijik — jika tiada nas mengenainya — adalah berdasarkan perasaan dan naluri orang Arab kerana al-Quran turun kepada mereka — yakni dalam bahasa mereka.
[3]
Memakan ulat buah
Pada asasnya, dalam mazhab Syafi‘i, hukum memakan ulat adalah diharamkan melainkan ulat yang berada dalam keju, cuka, kacang hijau, buah-buahan dan seumpamanya yang terdiri daripada makanan, yang mana ulat-ulat berkenaan lahir daripada bahan-bahan suci tersebut. Imam al-Nawawi menyebutkan bahawa terdapat tiga pendapat ulama dalam kalangan mazhab Syafi‘i berkenaan kehalalan ulat ini iaitu pendapat pertama, ia adalah halal untuk dimakan. Pendapat kedua pula, ia adalah haram untuk dimakan. Manakala pendapat ketiga, ia halal dimakan bersama makanan yang ia lahir daripadanya, bukan secara terasing kerana haram memakannya secara terasing.
[4]
Begitulah juga sekiranya ulat-ulat itu mati dalam makanan atau benda yang ia dilahirkan daripadanya. Mengikut mazhab Syafi‘i ia dikira sebagai najis disebabkan oleh kematiannya. Akan tetapi mengenai hukum memakannya terdapat tiga pendapat ulama dalam kalangan mazhab Syafi‘i iaitu pendapat pertama, halal memakannya bersama benda yang ia dilahirkan daripadanya, bukan secara terasing. Pendapat kedua, halal memakannya secara mutlak, dan pendapat ketiga, haram memakannya secara mutlak. Justeru, pendapat yang sahih ia dikira sebagai najis tetapi tidak memudaratkan pada memakannya. Oleh itu, terdapat pengecualian dalam hal ini, di mana ia dihalalkan untuk dimakan bersama makanan yang ia dilahirkan daripadanya.
[5]
Selain itu, al-Khatib al-Syirbini juga ada menyebutkan bahawa mengikut pendapat yang kuat dalam mazhab Syafi‘i, dihalalkan untuk memakan ulat yang dilahirkan daripada makanan seperti cuka, keju dan buah-buahan, hanya jika ia dimakan secara bersama. Begitu juga hukumnya apabila ia mati — dalam makanan itu — yakni halal untuk dimakan mengikut pendapat yang kuat. Hal ini kerana kesukaran untuk mengasingkannya. Sebahagian ulama terkemudian menyandarkan hukum daging yang berulat dengan hukum buah-buahan — yang mengandungi ulat. Berdasarkan kepada
‘illah
 ini, maka jika ia mampu atau mudah untuk diasingkan seperti ulat yang berada dalam epal, maka haram untuk memakannya secara bersama. Ibn Syahbah berkata bahawa itulah pendapat yang zahir, yakni apabila tidak kesukaran untuk membezakannya.
Di samping itu, terkeluar daripada lafaz “مَعَهُ” (yakni memakan ulat secara bersama dengan makanan itu), bagi kes memakan ulat secara berasingan. Hal ini kerana hukumnya adalah haram disebabkan oleh kenajisan bangkainya dan juga kejijikannya. Begitulah juga — yakni haram hukumnya — jika ulat itu diangkat ke tempat yang lain sebagaimana disebutkan oleh al-Bulqini, atau ulat itu pergi dengan sendiri ke tempat lain, kemudian ia kembali semula ke sarangnya (dalam buah itu) selepas ia dapat dipelihara daripadanya seperti mana yang dibahaskan oleh sebahagian ulama terkemudian. Pendapat kedua pula mengatakan halal secara mutlak, kerana ulat itu dianggap sebahagian daripada buah. Manakala pendapat ketiga mengatakan haram secara mutlak kerana ulat itu dikira sebagai bangkai.
[6]
Keharusan untuk memakan ulat yang berada dalam buah-buahan ini juga adalah berdasarkan kepada kaedah fiqh:
التَّابِعُ تَابِعٌ
Maksudnya:
 “
(Hukum bagi) yang mengikut itu mengikut (hukum bagi yang asal).
”
[7]
Dalam kes ini, ulat yang terdapat dalam buah-buahan dikira sebagai (تابع) yakni yang mengikut manakala buah-buahan atau makanan itu pula ialah (أصل) yakni yang asal. Justeru, ulat makanan itu halal dimakan bersama makanan yang ia dilahirkan daripadanya kerana ia mengikut hukum asalnya iaitu makanan tersebut yang halal.
Selain itu, keharusan memakan ulat makanan ini juga adalah
Tab‘an
 (mengikut hukum asal) bukannya secara asalnya. Oleh itu, tidak boleh jika ulat itu dimakan secara berasingan yakni terpisah daripada makanan.
Tambahan lagi, ulama dalam kalangan mazhab Syafi‘i dan Hanbali yang berpendapat bahawa halal memakan ulat yang dilahirkan dalam makanan seperti cuka dan buah-buahan dengan tiga syarat:
Ulat itu mesti dimakan dengan makanan sama ada ia masih hidup atau sudah mati. Jika ia dimakan secara berasingan daripada makanan yang ia dilahirkan daripadanya, maka hukumnya adalah haram.
Ulat itu tidak dipindahkan ke tempat lain — yakni diasingkan. Jika ia dipindahkan ke tempat lain, maka tidak boleh memakannya.
Ulat itu tidak mempengaruhi dan mengubah secara ketara rasa, bau dan warna makanan itu, jika makanan itu berbentuk cecair. Jika ia mengubah salah satu daripada perkara tersebut, maka tidak boleh memakannya mahupun meminumnya disebabkan oleh kenajisannya ketika itu.
[8]
Saranan untuk memeriksa buah yang lama
Terdapat sebuah hadith berkenaan adab memeriksa buah kurma daripada ulat dan kutu. Hal ini adalah sebagaimana riwayat daripada Anas bin Malik R.A, beliau berkata:
أُتِىَ النَّبِىُّ ﷺ بِتَمْرٍ عَتِيقٍ فَجَعَلَ يُفَتِّشُهُ يُخْرِجُ السُّوسَ مِنْهُ
Maksudnya:
 “
Nabi SAW diberi kurma yang sudah lama, lalu Baginda mengorek-ngorek kurma tersebut bagi mengeluarkan kutu atau ulat dari kurma itu
.”
[9]
Al-Munawi menyebutkan bahawa Baginda memakan kurma selepas membersihkannya daripada seumpama ulat yang tidak dilarang memakannya. Para ulama dalam kalangan mazhab Syafi‘i mengharuskan untuk memakan ulat buah bersekali dengan buah kerana sukar mengasingkannya.
[10]
Selain itu, Ibn Ruslan dalam syarahnya menyatakan bahawa ulama dalam kalangan mazhab Syafi‘i berpendapat, ulat yang lahir daripada buah-buahan, keju, cuka, kacang hijau, bijirin dan seumpamanya, jika ia mati dalam apa yang ia dilahirkan di dalamnya maka ia menjadi najis mengikut pendapat yang kuat dalam mazhab. Adapun mengenai hukum memakannya pula, mengikut pendapat yang sahih, ia dianggap najis tetapi tidak ada mudarat pada memakannya. Dihalalkan untuk dimakan bersama dengan makanan yang ia dilahirkan daripadanya kerana untuk mengawal dan menjaganya adalah sukar. Namun begitu, adalah lebih baik jika seseorang itu mengeluarkan ulat itu, sama ada hidup ataupun sudah mati, seperti mana yang zahir pada hadith di atas.
[11]
Selain daripada itu, al-‘Azim Abadi juga ada menyebutkan, hadith ini menunjukkan bahawa makruh memakan apa-apa yang disangka di dalamnya ada ulat, tanpa pemeriksaan. Selain itu, disebut oleh pengarang
Fath al-Wadud
 bahawa dalam hadith ini terdapat faedah bahawa makanan tidak bernajis apabila wujud di dalamnya ulat dan tidak haram memakannya. Begitu juga, al-Qari’ mengatakan, al-Tabarani meriwayatkan dengan sanad yang hasan daripada Ibn Umar secara marfu‘ bahawa Baginda SAW melarang memeriksa kurma daripada apa yang berada di dalamnya. Justeru larangan ini dapat difahami, berkemungkinan ia ditujukan kepada kurma yang masih baru supaya dapat mengelakkan daripada waswas, ataupun dengan kemungkinan bahawa perbuatan Baginda itu bagi menjelaskan keharusan memakannya dan larangan itu pula dapat difahami sebagai makruh tanzih.
[12]
Kesimpulannya
Berdasarkan kepada perbincangan dan perbahasan di atas, kami berpendapat bahawa
tidak mengapa termakan ulat yang berada dalam buah-buahan dengan syarat ia dimakan bersama dengan buah tersebut.

Keharusan untuk memakannya itu adalah kerana terdapat kesukaran bagi mengasingkannya, sedangkan ia juga tidak memudaratkan pemakannya
. Justeru, diberi pengecualian dalam hal ini. Adapun mengasingkannya daripada buah, atau memakannya secara bersendirian, hukumnya adalah diharamkan kerana ia termasuk dalam jenis serangga dan dianggap jijik untuk dimakan.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 9 Februari 2022 bersamaan 7 Rejab 1443H
[1]
 Surah al-An‘am: 145
[2]
 Surah Ma’idah: 4
[3]
 Lihat
https://aliftaa.jo/Research.aspx?ResearchId=16#_edn18
.
[4]
 Lihat
Majmu‘ Syarh al-Muhazzab
, 9/15.
[5]
 Lihat
Majmu‘ Syarh al-Muhazzab
, 9/36-37.
[6]
 Lihat
Mughni al-Muhtaj
, 6/99.
[7]
 Lihat
al-Asybah wa al-Naza’ir
 oleh al-Suyuti, 1/117.
[8]
 Lihat
Mausu‘ah al-Fiqhiyyah al-Kuwaitiyyah
, 5/143.
[9]
 Riwayat Abu Daud (3832)
[10]
 Lihat
al-Taisir
, 2/267.
[11]
 Lihat
Syarah Sunan Abi Daud
, 15/487.
[12]
 Lihat
‘Aun al-Ma‘bud
, 10/220.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#433 Memakan Daging Zonkey atau Zeedonk

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli
Soalan:
Assalamualaikum w.b.t. Kita mengetahui bahawa daging
zebra
 adalah halal dimakan. Oleh itu, apakah hukum haiwan hasil kacukan antara
zebra
 dan keldai, yang biasa dikenali sebagai
zeedonk
atau
zonkey
? Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
يَا أَيُّهَا الَّذِينَ آمَنُوا لَا تُحَرِّمُوا طَيِّبَاتِ مَا أَحَلَّ اللَّـهُ لَكُمْ وَلَا تَعْتَدُوا ۚ إِنَّ اللَّـهَ لَا يُحِبُّ الْمُعْتَدِينَ
Maksudnya:
“Wahai orang-orang yang beriman! Janganlah kamu haramkan benda-benda yang baik-baik yang telah dihalalkan oleh Allah bagi kamu, dan janganlah kamu melampaui batas (pada apa yang telah ditetapkan halalnya itu); kerana sesungguhnya Allah tidak suka kepada orang-orang yang melampaui batas.”
[1]
Ayat dia atas mengandungi peringatan buat orang beriman agar tidak mengharamkan apa-apa yang baik, yang telah Allah SWT halalkan untuk mereka yang terdiri daripada makanan, minuman dan menikahi perempuan sehingga mempersempitkan apa yang telah Allah SWT luaskan untuk mereka. Selain itu, ayat ini juga mengingatkan mereka agar jangan melampaui batas-batas yang telah Allah SWT haramkan kerana sesungguhnya Allah SWT tidak menyukai orang yang melampaui batas.
[2]
Mukadimah
Keldai liar merupakan salah satu daripada haiwan buruan yang halal dimakan. Malah para ulama telah menukilkan ijmak akan keharusan memakan dagingnya.
[3]
 Hal ini adalah berdasarkan sebuah hadith daripada riwayat Abu Qatadah, beliau berkata:
كُنْتُ مَعَ النَّبِيِّ صَلَّى اللهُ عَلَيْهِ وَسَلَّمَ فِيمَا بَيْنَ مَكَّةَ وَالمَدِينَةِ وَهُمْ مُحْرِمُونَ، وَأَنَا رَجُلٌ حِلٌّ عَلَى فَرَسٍ، وَكُنْتُ رَقَّاءً عَلَى الجِبَالِ. فَبَيْنَا أَنَا عَلَى ذَلِكَ، إِذْ رَأَيْتُ النَّاسَ مُتَشَوِّفِينَ لِشَيْءٍ، فَذَهَبْتُ أَنْظُرُ، فَإِذَا هُوَ حِمَارُ وَحْشٍ. فَقُلْتُ لَهُمْ: مَا هَذَا؟ قَالُوا: لاَ نَدْرِي. قُلْتُ: هُوَ حِمَارٌ وَحْشِيٌّ. فَقَالُوا: هُوَ مَا رَأَيْتَ. وَكُنْتُ نَسِيتُ سَوْطِي، فَقُلْتُ لَهُمْ: نَاوِلُونِي سَوْطِي. فَقَالُوا: لاَ نُعِينُكَ عَلَيْهِ. فَنَزَلْتُ فَأَخَذْتُهُ. ثُمَّ ضَرَبْتُ فِي أَثَرِهِ، فَلَمْ يَكُنْ إِلَّا ذَاكَ حَتَّى عَقَرْتُهُ. فَأَتَيْتُ إِلَيْهِمْ، فَقُلْتُ لَهُمْ: قُومُوا فَاحْتَمِلُوا. قَالُوا: لاَ نَمَسُّهُ. فَحَمَلْتُهُ حَتَّى جِئْتُهُمْ بِهِ، فَأَبَى بَعْضُهُمْ، وَأَكَلَ بَعْضُهُمْ. فَقُلْتُ لَهُمْ: أَنَا أَسْتَوْقِفُ لَكُمُ النَّبِيَّ صَلَّى اللهُ عَلَيْهِ وَسَلَّمَ. فَأَدْرَكْتُهُ فَحَدَّثْتُهُ الحَدِيثَ. فَقَالَ لِي: «أَبَقِيَ مَعَكُمْ شَيْءٌ مِنْهُ؟» قُلْتُ: نَعَمْ. فَقَالَ: كُلُوا، فَهُوَ طُعْمٌ أَطْعَمَكُمُوهُ اللَّهُ
Maksudnya:
 “
Aku bersama Nabi SAW di satu tempat di antara Makkah dan Madinah dan mereka sedang dalam keadaan berihram sedangkan aku tidak berada dalam keadaan berihram (dan aku sedang berada) di atas kuda serta (pada ketika itu) aku sedang mendaki gunung. Ketika aku sedang mendaki gunung, aku mendapati orang ramai sedang memerhatikan sesuatu, lalu aku pergi untuk melihatnya dan ternyata ia adalah keldai liar. Maka, aku bertanya kepada mereka: ‘Apakah ini?’ Mereka menjawab: ‘Kami tidak tahu.’ Aku berkata: ‘Ini ialah keldai liar.’ Mereka pun berkata: ‘Ia sebagaimana yang kamu lihat.’ Pada ketika itu, aku lupa (untuk mengambil) cemetiku, lalu aku pun berkata kepada mereka: ‘Berikan kepadaku cemetiku.’ Mereka berkata: ‘Kami tidak akan membantumu untuk menangkapnya.’ Lalu aku turun dan mengambilnya (cemeti tersebut). Kemudian aku pergi menjejakinya dan terus (mengejarnya) sehinggalah aku berjaya (menangkapnya dan) menyembelihnya. Kemudian aku datang bertemu mereka dan aku berkata: ‘Bangunlah dan angkatlah ia.’ Mereka berkata: ‘Kami tidak akan menyentuhnya.’ Lalu aku telah mengangkatnya sehinggalah aku membawanya kepada mereka. Sebahagian daripada mereka enggan (untuk memakannya) manakala sebahagian yang lain pula telah memakannya. Lalu aku berkata kepada mereka: ‘Aku akan meminta penjelasan untuk kamu daripada Nabi SAW.’ Setelah itu, aku telah bertemu dengan Baginda dan menyampaikan kepadanya mengenai kejadian itu. Baginda SAW bertanya kepadaku: ‘Adakah masih terdapat bersama kamu sesuatu daripadanya (lebihan daging tersebut)?’ Aku menjawab: ‘Ya.’ Baginda SAW bersabda: ‘Makanlah kerana ia adalah makanan yang Allah kurniakan kepada kamu semua.’
”
[4]
Oleh itu, tidak ada syak lagi mengenai keharusan memakan daging keldai liar dan
zebra
 termasuk dalam jenis keldai liar tersebut. Perbahasan lanjut mengenai perkara ini, bolehlah merujuk artikel kami dalam Tashih Mafahim yang bertajuk:
#14 Maksud Keldai Liar.
[5]
Begitu juga majoriti ulama berpendapat bahawa daging keldai jinak adalah haram untuk dimakan.
[6]
 Malah, Ibn Qudamah ada menukilkan daripada Ibn ‘Abd al-Bar bahawa tiada khilaf dalam kalangan para ulama Muslimin pada hari ini akan keharaman daging keldai jinak. Tambahan lagi, terdapat dalam kalangan sahabat yang meriwayatkan daripada Nabi SAW berkenaan pengharaman daging itu seperti Ali bin Abu Talib, Abdullah bin Umar, Abdullah bin ‘Amr, Jabir, al-Bara’, Abdullah bin Abu Aufa, Anas dan Zahir al-Aslami dengan sanad-sanad yang sahih lagi baik.
[7]
 Perbahasan lanjut mengenai perkara ini, bolehlah merujuk artikel kami yang bertajuk:
#420 Memakan Daging Keldai.
[8]
Begitu juga mengenai keharusan memakan daging kuda. Imam al-Nawawi telah menyenaraikan sejumlah nama-nama ulama yang bersetuju dengan pendapat bahawa daging kuda adalah halal untuk dimakan serta tidak makruh memakannya. Antaranya ialah Abdullah bin al-Zubair, Fadhalah bin ‘Ubaid, Anas bin Malik, Asma’ binti Abu Bakar, Sa‘id bin Jubair, al-Hasan al-Basri, Ibrahim al-Nakha‘i, Hammad bin Abu Sulaiman, Abu Yusuf, Muhammad al-Syaibani, Abu Daud dan lain-lain.
[9]
 Hal ini adalah sebagaimana riwayat daripada Jabir bin Abdullah R.A:
أنَّ رَسولَ اللهِ صَلّى اللَّهُ عليه وَسَلَّمَ نَهى يَومَ خَيْبَرَ عن لُحُومِ الحُمُرِ الأهْلِيَّةِ، وَأَذِنَ في لُحُومِ الخَيْلِ
Maksudnya:
 “
Rasulullah SAW semasa perang Khaibar telah melarang daripada (memakan) daging keldai jinak, dan mengizinkan untuk memakan daging kuda
.”
[10]
Definisi zonkey dan ciri-cirinya
Zonkey atau ia dikenali juga sebagai zeedonk (atau dieja zedonk), zebras, zebronkey, zebadonk, zenkey atau deebra ialah kacukan antara zebra dan keldai.
[11]
 Zonkey ialah haiwan kacukan yang dihasilkan melalui pembiakan silang antara dua spesies yang berbeza tetapi berada dalam satu kumpulan genetik yang sama. Secara teknikalnya, individu haiwan tersebut hanya diklasifikasikan sebagai zonkey sekiranya benih jantan berasal daripada zebra dan benih betina pula berasal daripada keldai. Namun, jika benih jantan berasal daripada keldai, manakala benih betina pula berasal daripada zebra, ia dikenali sebagai
zedonk
.
Keldai dan zebra ialah haiwan yang saling berkait rapat antara satu sama lain dan kedua-duanya tergolong dalam famili kuda. Oleh itu, kedua-dua spesies ini mempunyai sebilangan ciri-ciri yang hampir sama (serupa) termasuklah ukuran saiznya. Sekalipun zonkey cenderung untuk memiliki ukuran saiz yang sama dengan kedua-dua haiwan ini, tetapi penampilannya dilihat lebih cenderung kepada rupa keldai dengan corak garisan-garisan unik pada bulu mereka yang diwarisi daripada ibubapa kuda belang mereka. Zonkey biasanya berwarna coklat atau kelabu di bahagian bawah badannya dan pada beberapa bahagian badan yang lebih ringan seperti kaki dan perutnya di mana garis-garis gelap zonkey paling menonjol. Ia juga mempunyai bulu panjang berwarna hitam di sepanjang bahagian belakang atas badannya sehingga ke bahagian ekor. Zonkey juga mempunyai kepala dan telinga yang besar, menyebabkan ianya lebih menyerupai keldai berbanding zebra.
[12]
Hukum daging zonkey atau zeedonk
Jika diteliti, sebenarnya perbahasan mengenai zonkey ini berkait rapat dengan perbahasan para ulama mengenai hukum daging baghal. Hal ini kerana baghal ialah binatang hasil daripada pengawanan antara kuda betina dengan keldai jantan.
[13]
 Imam al-Nawawi menyebutkan bahawa daging baghal adalah haram di sisi ulama mazhab Syafi‘i, dan ini juga merupakan pendapat seluruh ulama melainkan al-Hasan al-Basri yang berpendapat daging baghal adalah harus — untuk dimakan.
[14]
Hal ini adalah berdasarkan kepada riwayat Jabir bin Abdullah R.A, beliau berkata:
ذَبَحْنَا يَوْمَ خَيْبَرَ الْخَيْلَ، وَالْبِغَالَ، وَالْحَمِيرَ، فَنَهَانَا رَسُولُ اللَّهِ صَلَّى اللهُ عَلَيْهِ وَسَلَّمَ عَنِ البِغَالِ، وَالْحَمِيرِ، وَلَمْ يَنْهَنَا عَنِ الْخَيْلِ
Maksudnya:

“Pada waktu perang Khaibar, kami menyembelih kuda, baghal dan keldai jinak. Lalu Rasulullah SAW telah melarang kami daripada memakan daging baghal dan keldai jinak, tetapi tidak melarang kami daripada memakan daging kuda.”
[15]
Selain itu, Kamaluddin al-Damiri menyebutkan bahawa baghal haram dimakan kerana ia merupakan haiwan — yakni spesies — yang lahir daripada pengawanan antara haiwan yang halal dengan haiwan yang haram untuk dimakan. Jika haiwan itu lahir, hasil daripada pengawanan antara kuda dengan keldai liar, maka dagingnya adalah halal untuk dimakan tanpa sebarang khilaf. Tambahan lagi, disandarkan juga hukum baghal dari segi pengharaman (memakan dagingnya) bagi setiap haiwan yang lahir daripada hasil pengawanan antara haiwan yang boleh dimakan dengan tidak boleh dimakan seperti
al-Sim‘u
 (السِّمْعُ).
[16]
 Demikianlah juga hukumnya bagi keldai yang lahir, hasil daripada pengawanan antara keldai liar dengan keldai jinak, sama ada haiwan yang halal dimakan itu jantan ataupun betina.
[17]
Tambahan pula, hal ini juga bertepatan dengan kaedah fiqh yang menyebutkan:
إِذَا تَعَارَضَ حَاظِرٌ وَمُبِيحٌ قُدِّمَ الحَاظِرُ احْتِيَاطًا
Maksudnya:

“Sekiranya bertembung antara hukum haram dan harus, maka hukum haram didahulukan sebagai langkah berhati-hati.”
[18]
Pendapat yang mengharamkan daging baghal juga merupakan pendapat dalam kalangan ulama mazhab Hanbali. Ibn Qudamah menyebutkan bahawa baghal adalah haram untuk dimakan di sisi mereka yang mengharamkan daging keldai jinak kerana ia lahir daripadanya, dan apa yang lahir daripada sesuatu yang haram akan mengambil hukum haram tersebut.
[19]
Manakala ulama dalam kalangan mazhab Hanafi pula berpendapat bahawa hukum baghal bergantung kepada hukum ibunya. Jika ibunya adalah keldai betina jinak, maka hukum dagingnya adalah makruh
tahrim
 — yakni haram — kerana mengikut hukum ibunya. Namun, jika ibunya ialah kuda betina, maka terdapat perbezaan pendapat mengenainya sebagaimana pada hukum kuda iaitu Abu Hanifah berpendapat hukumnya adalah makruh, manakala dua murid kanannya pula — yakni Abu Yusuf dan Muhammad bin al-Hasan berpendapat hukumnya adalah harus.
[20]
Kesimpulannya
Berdasarkan kepada perbahasan di atas, kami nyatakan bahawa hukum daging zonkey atau zeedonk ini terbahagi kepada dua keadaan iaitu:
Jika ia lahir hasil daripada kacukan silang antara zebra dan keldai liar, maka kami berpendapat bahawa dagingnya adalah halal untuk dimakan tanpa sebarang khilaf kerana kedua-duanya berasal daripada haiwan yang halal untuk dimakan.
Namun, jika ia merupakan hasil kacukan pembiakan silang antara zebra dan keldai jinak, maka kami cenderung kepada pendapat yang menyatakan bahawa dagingnya adalah haram untuk dimakan. Ini adalah pendapat yang lebih selamat dan berhati-hati.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 9 Februari 2022 bersamaan 7 Rejab 1443H
[1]
 Surah al-Maidah: 87
[2]
 Lihat
al-Tafsir al-Muyassar
, hlm. 122
[3]
 Lihat
al-Majmu‘ Syarh al-Muhazzab
, 9/9,
Minhah al-‘Allam fi Syarh Bulugh al-Maram
, 9/203 dan
Taudhih al-Ahkam
, Cet. Dar Ibn Hazm, 3/496.
[4]
 Riwayat al-Bukhari (5492)
[5]
 Lihat
https://maktabahalbakri.com/14-maksud-keldai-liar/
.
[6]
 Lihat
al-Majmu‘ Syarh al-Muhazzab
, 9/6.
[7]
 Lihat
al-Mughni
, 9/407.
[8]
 Lihat
https://maktabahalbakri.com/420-memakan-daging-keldai/
.
[9]
 Lihat
al-Majmu‘ Syarh al-Muhazzab
, 9/4.
[10]
 Riwayat Muslim (1941)
[11]
 Lihat
https://www.sciencedaily.com/terms/zeedonk.htm
. Lihat juga
http://edition.cnn.com/2010/US/09/23/what.is.zedonk/index.html
.
[12]
 Lihat
https://a-z-animals.com/animals/zonkey/
.
[13]
 Lihat
https://prpm.dbp.gov.my/cari1?keyword=baghal
.
[14]
 Lihat
al-Majmu‘ Syarh al-Muhazzab
, 9/8.
[15]
 Riwayat Abu Daud (3789)
[16]

Al-Sim‘u
 ialah haiwan yang lahir daripada pengawanan antara serigala dengan dubuk dan hukumnya adalah haram  untuk dimakan. (Lihat
al-Mughni
, 9/407-408)
[17]
 Lihat
al-Najm al-Wahhaj fi Syarh al-Minhaj
, 9/547-548.
[18]
 Lihat
al-Qawaid al-Fiqhiyyah al-Mustakhrajah min Kitab I‘lam al-Muwaqqi‘in
, hlm. 400.
[19]
 Lihat
al-Mughni
, 9/326.
[20]
 Lihat
Mausu‘ah al-Fiqhiyyah al-Kuwaitiyyah
, 5/145.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#434 Merebus Telur Ayam dengan Air Mutanajjis

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli
Soalan:
Assalamualaikum w.b.t. Kadang-kadang saya tidak membasuh telur terlebih dahulu sebelum merebusnya. Apabila sudah merebusnya, baru perasan ada sebahagian telur terdapat najis padanya. Justeru, apakah hukum merebus telur ayam dengan air najis dan adakah telur yang direbus itu halal dimakan? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
يَا أَيُّهَا الَّذِينَ آمَنُوا لَا تُحَرِّمُوا طَيِّبَاتِ مَا أَحَلَّ اللَّـهُ لَكُمْ وَلَا تَعْتَدُوا ۚ إِنَّ اللَّـهَ لَا يُحِبُّ الْمُعْتَدِينَ
Maksudnya:
“Wahai orang-orang yang beriman! Janganlah kamu haramkan benda-benda yang baik-baik yang telah dihalalkan oleh Allah bagi kamu, dan janganlah kamu melampaui batas (pada apa yang telah ditetapkan halalnya itu); kerana sesungguhnya Allah tidak suka kepada orang-orang yang melampaui batas.”
[1]
Ayat dia atas mengandungi peringatan buat orang beriman agar tidak mengharamkan apa-apa yang baik, yang telah Allah SWT halalkan untuk mereka yang terdiri daripada makanan, minuman dan menikahi perempuan sehingga mempersempitkan apa yang telah Allah SWT luaskan untuk mereka. Selain itu, ayat ini juga mengingatkan mereka agar jangan melampaui batas-batas yang telah Allah SWT haramkan kerana sesungguhnya Allah SWT tidak menyukai orang yang melampaui batas.
[2]
Kulit telur dikira sebagai suci
Dalam isu ini, terdapat dua pendapat ulama mengenainya, dan pendapat yang paling sahih ialah bahagian luar telur — yakni kulitnya — dianggap sebagai suci jika jatuh ke tempat yang suci sehingga tidak perlu dicuci sebelum dimasak. Hal ini kerana lembapan faraj ayam dikira sebagai suci dan bukannya najis. Akan tetapi jika jatuh ke tempat najis ketika ia keluar atau kulitnya terkena najis, maka ia dianggap sebagai
mutanajjis
 — yakni sesuatu yang terkena najis — dan boleh kembali menjadi suci apabila dibasuh dan dibersihkan bahagian yang terkena najis itu. Kami telah membahaskan perkara ini secara panjang lebar dalam artikel kami yang bertajuk:
#421 Basuh Telur Ayam
.
[3]
Air rebusan telur yang terkena najis
Air rebusan telur yang terkena najis dianggap sebagai
air mutanajjis
. Hal ini kerana
air mutanajjis
 ialah air yang jatuh najis ke dalamnya. Air ini terbahagi kepada dua bahagian, iaitu:
Pertama:
 Air yang sedikit, iaitu kurang daripada dua
qullah
. Air ini menjadi najis kerana terjatuh najis ke dalamnya, sekalipun sedikit dan tidak berubah sifat-sifatnya dari segi warna, bau dan rasa.
Kedua:
 Air yang banyak, iaitu yang cukup dua
qullah
 atau lebih. Air ini tidak menjadi najis dengan semata-mata terjatuh atau tersentuh najis, tetapi ia menjadi najis apabila berubah satu daripada sifatnya, iaitu warna, rasa atau bau. Dalilnya ialah ijmak para ulama. Ibn Munzir menyebutkan bahawa ulama telah bersepakat bahawa air yang sedikit atau banyak, apabila najis jatuh ke dalamnya dan berubah sama ada rasa, warna atau bau, air itu menjadi najis.
[4]
Oleh itu, air rebusan telur yang terkena najis daripada kulit telur dikira sebagai air
mutanajjis.
Merebus telur dengan air najis atau
mutanajjis
Mengenai perkara ini, dinyatakan dalam
al-Mausu‘ah al-Fiqhiyyah
 bahawa jumhur ulama dalam kalangan mazhab Hanafi, Syafi‘i dan Hanbali berpendapat, jika telur direbus dengan air najis, maka halal untuk memakannya. Ini juga merupakan salah satu pendapat yang
marjuh
 — yakni tidak kuat — dalam kalangan ulama mazhab Maliki kerana pendapat mereka yang
rajih
 — yakni muktamad — ialah tidak halal memakannya disebabkan oleh kenajisannya. Begitu juga kerana terdapat kesukaran bagi membersihkannya disebabkan air najis sudah meresap ke dalamnya.
[5]
Majoriti ulama berpendapat, tidak mengapa memakan telur yang direbus dengan air najis selagi mana kulitnya masih elok — yakni tidak pecah atau seumpamanya — kerana ia menghalang air najis itu daripada memasukinya. Hal ini adalah sebagaimana disebutkan dalam
Matalib Uli al-Nuha
 bahawa sesiapa yang menelan suatu jenis kacang seperti kacang hazel berserta kulitnya. Kemudian dia memuntahkannya kembali atau seumpamanya iaitu ia keluar dari mana sekalipun, maka bahagian dalamnya tidak dikira najis disebabkan oleh kuatnya lapisan kulitnya itu sebagaimana telur yang direbus dengan arak atau lain-lain daripada jenis najis. Perkara tersebut tidak akan menajiskan bahagian dalamnya kerana najis itu tidak boleh sampai ke bahagian dalam itu.
[6]
Selain itu, al-Khatib al-Syirbini juga ada menyebutkan bahawa tidak dihukumkan makruh telur yang direbus dengan air najis.
[7]
Kesimpulannya
Berdasarkan kepada perbahasan dan perbincangan di atas, kami berpendapat bahawa tidak mengapa merebus telur dengan air
mutanajjis
 selagi mana kulit telur itu masih elok dan berada dalam keadaan yang asal — yakni tidak pecah atau seumpamanya. Walau bagaimanapun, telur yang sudah direbus itu, mestilah dibasuh terlebih dahulu dengan air bersih bagi menyucikannya sebelum kulitnya dikupas bagi memakannya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 9 Februari 2022 bersamaan 7 Rejab 1443H
[1]
 Surah al-Maidah: 87
[2]
 Lihat
al-Tafsir al-Muyassar
, hlm. 122
[3]
 Lihat
https://maktabahalbakri.com/421-basuh-telur-ayam/
.
[4]
 Lihat
al-Fiqh al-Manhaji
, 1/33-35.
[5]
 Lihat
al-Mausu‘ah al-Fiqhiyyah al-Kuwaitiyyah
,
8/267.
[6]
 Lihat
Matalib Uli al-Nuha
,
1/230.
[7]
 Lihat
Mughni al-Muhtaj
, 6/156.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products